Қўшимча, қайта, комиссион ва комплекс экспертиза тайинлаш тартиби ва асослари — sudexpert.uz\nҚўшимча, қайта, комиссион ва комплекс экспертиза тайинлаш тартиби ва асослари\nСуд экспертизасини ўтказиш топширилган суд экспертлари комиссияси таркибидаги ҳар бир суд эксперти текширишларни мустақил ва алоҳида олиб боради, шахсан ўзи ва комиссиянинг бошқа аъзолари томонидан олинган натижаларни баҳолайди ҳамда қўйилган саволлар юзасидан ўз махсус билимлари доирасида фикрларини шакллантиради.\nТекширишларнинг суд экспертлари комиссияси таркибига киритилмаган шахслар томонидан тўлиқ ёки қисман ўтказилишига йўл қўйилмайди.\nКомплекс суд экспертизаси иш учун аҳамиятга молик ҳолатларни турли илм соҳаларидан фойдаланган ҳолда бир неча текшириш ўтказиш йўли билангина аниқлаш мумкин бўлган ҳолларда тайинланади.\nКомплекс суд экспертизасини ўтказишда суд экспертларининг ҳар бири ўз ваколати доирасида текширишлар олиб боради. Комплекс суд экспертизасининг хулосасида суд экспертларининг ҳар бири қайси текширишларни ва қанча ҳажмда олиб борганлиги, қайси ҳолатларни шахсан ўзи аниқлаганлиги ҳамда қандай фикрларга келганлиги кўрсатилади. Суд экспертларининг ҳар бири хулосанинг ушбу текширишлар баён этилган қисмини имзолайди ва улар учун жавобгар бўлади.\nАгар комплекс суд экспертизасини ўтказиш давлат суд-экспертиза муассасасига топширилган бўлса, унда ушбу экспертизани ташкил қилиш унинг раҳбари зиммасига юклатилади.


12:40 / 14.03.2017\nТуркия ва Нидерландия ўртасидаги можаро шуни кўрсатадики, Туркия президенти Ражаб Тойиб Эрдўған 16 апрель куни ўтказиладиган мамлакат конституциясига тузатишлар киритиш бўйича референдумда ютқазишини билганини билдиради. Шунинг учун у ўзига душман ахтариб, жамиятни ўз манфаати атрофида бирлаштиришни истамоқда. Бу ҳақда Грециядаги militaire.gr сайти хабар ёзган.\nХабарда қайд этилишича, Эрдўған бу ҳаракатлари билан хорижда сайловолди ташвиқоти ўтказишга тақиқ бўйича қонунларни бузмоқда.\n"Эрдўған иложсиз қолди, у референдум арафасида яққол мағлубиятини ҳис қилди ва халқни ўз манфаати йўлида бирлаштириш учун ташқи душман қидирди. Референдумда "ҳа" жавоби берилса, мутлақ ҳокимиятга эришади ва унинг ваколатлари султонларникидан ҳам кўп бўлади", — дейилган "Қонун Эрдўғанга хорижда ташвиқот ўтказишни тақиқлайди. Нега у қичқирмоқда?" номли мақолада.\nКонституциядаги ўзгаришлар Туркияда бошқарувнинг парламентдан президентлик шаклига ўтказилишини назарда тутади. Бу мамлакат президентига фавқулодда ҳолат эълон қилиш, вазирлар ва юқори мартабали мансабдорларни тайинлаш, шунингдек, парламентни тарқатиб юбориш имкониятини беради.\n"У ҳар куни Грецияга иғво қилиш билан шуғулланади, аммо бу туркни ўтказишмади.\nЭнди у бу ишини Германия, Австрия ва Нидерландияга қарши олиб бормоқда. Бу давлатлар ўз ҳудудида унга ташвиқот ишлари ўтказишга рухсат бермади. У бу ҳаракати орқали ўзи жорий этган қонунларни қўпол равишда бузмоқда", дейилган мақолада.\nХорижда истиқомат қилувчи турклар илк марта 2014 йили Европа мамлакатларидаги консулхоналарда президентлик сайловларида қатнашганди. Улар кейинроқ 2015 йили ҳам консулхоналарда парламент сайловларида овоз беришди.\n"Эрдўған ҳали бош вазир эканида Миллий кенгашга 298 рақамли қонун лойиҳасини тақдим этганди (2008 йилнинг 22 январида - таҳр). Унда сайловларни ўтказиш тартибини ўзгартириш ва сайловчилар рўйхатини тузиш таклиф этилганди. Қонуннинг 94 моддасига кўра хорижда ташвиқот ўтказишни тақиқлаш назарда тутилганди", дея ёзилган нашрда.\nТуркия ва Нидерландия ўртасидаги дипломатик можаро нидерландлар турклар делегацияси самолётига қўнишга рухсат бермагач юзага келди. ТИВ раҳбари Мавлуд Човушўғли бошчилигидаги Туркия делегацияси Нидерландиянинг Роттердам шаҳрида турк жамияти қаршисида конституцияга киритилиши режалаштирилган ўзгартиришлар ҳақида нутқ қилмоқчи эди. Нидерландия ҳукумати эса хавфсизлик нуқтаи назаридан унинг мамлакатга киришини тақиқлади.\nНидерландия Эрдўған Греция


ССВ: Коронавирусга қарши эмловда қўлланилган вакцина сони 39 миллион дозадан ошди\nЎзбекистонда коронавирусга қарши эмлаш тадбирлари бошланган апрель ойидан буён шу кунгача 39 миллион 36 минг 802 доза вакцинадан фойдаланилган. Бу ҳақда Соғлиқни сақлаш вазирлиги матбуот хизмати маълум қилди.\nВазирлик 1-босқичда эмланганлар сони 18 миллион 813 минг 625 нафарни, 2-босқичда эмланганлар сони 13 миллион 419 минг 790 нафарни, 3-босқичда эмланганлар сони эса 6 миллион 803 минг 387 нафарни ташкил этганини билдирган.\nССВ 29 декабрда мамлакат бўйлаб 143 киши коронавирусга чалингани, шу тариқа хасталик юқтириб олганларнинг умумий сони 198 минг 769 нафарга етганини очиқлаган.\nЧоршанба куни Қорақалпоғистон Республикаси ва Навоий вилоятидан ташқари ҳудудларда 124 киши тузалиб, соғайганларнинг умумий сони 195 минг 840 нафарга етган.\nСоғлиқни сақлаш вазирлиги ўтган кеча-кундуза коронавирусга чалинган беморлар орасида ўлим ҳолати қайд этилмаганини қўшимча қилган. Вазирлик кеча коронавирус қурбонларининг умумий сони 1 минг 485 нафарга етганини маълум қилган эди.


Т. Норбаева: якка-ёлғиз, боқувчисиз инсонлар, айниқса, қарияларнинг қаровсиз қолмаслигига аҳамият қаратмоқ зарур - Халқ сўзи\nТ. Норбаева: якка-ёлғиз, боқувчисиз инсонлар, айниқса, қарияларнинг қаровсиз қолмаслигига аҳамият қаратмоқ зарур\n00:11 25 Март 2020 Сиёсат\nБугун парламент юқори палатасининг учинчи ялпи мажлисида Олий Мажлис Сенати Раиси Т.Норбаева сенаторлар олдида турган муҳим вазифаларга ҳам тўхталди.\n– Аввало, сенаторлар, маҳаллий Кенгаш депутатлари томонидан Соғлиқни сақлаш вазирлиги ҳамда коронавирус пандемиясини Ўзбекистонда тарқалишининг олдини олиш Республика комиссияси томонидан берилаётган тавсияларнинг сўзсиз ижросини таъминлашга масъул сифатида муносабатда бўлишимиз керак, – деди Сенат Раиси. – Хусусан, карантин чоралари, гигиена қоидалари – ҳаммаси учун масъулмиз. Зеро, профилактика, огоҳлик – бугунги кун талаби эканлигига гувоҳ бўлиб турибмиз.\nИккинчи масала, Президентимиз томонидан қабул қилинган коронавирус билан боғлиқ Фармонда тезкор чоралар, бажарилиши шарт бўлган вазифалар белгиланган. Шу муносабат билан масофавий ишлаш режимида ҳам ҳар бир сенатор ўз вазифаларини аниқ белгилаб, Фармонда келтирилган чора-тадбирларнинг бажарилишида Ҳукумат аъзолари ва маҳаллий ҳокимликларга амалий ёрдам кўрсатишлари зарур.\nУчинчи масала – юртимизда давлатимиз раҳбари томонидан камбағалликни камайтириш чораларини кўриш ишларини олиб бориш топширилган эди. Бу жараён ҳам бевосита мана шундай – эпидемияга боғлиқ қалтис вазиятларда ўзининг аҳамияти билан муҳим. Шу сабабли одамларимизни камбағалликдан чиқариш ишларини сусайтирмасдан олиб боришимиз керак.\nҲозирги кунда таълим муассасалари томонидан телевидение орқали ўқувчи ва талабалар учун масофавий ўқишлар, китоб мутолаалари ташкил қилинди. Худди шундай тартибни касб-ҳунар ўргатиш бўйича ҳам ташкил этиш мумкин. Бундан ташқари, томорқадаги ишлар, банклардан кредит олиш тартиблари, бизнес-режа тузиш ва бошқа шу каби оилавий тадбиркорлик, хизмат кўрсатиш соҳасидаги меҳнат турлари бўйича онлайн ўқувлар ташкил этилса мақсадга мувофиқ бўлади. Бу масалаларда ҳудудий ОАВ, ижтимоий тармоқлар имкониятидан фойдаланиш зарур.\nБешинчи масала – сенаторлар ташаббуси билан коронавирусга қарши олиб борилаётган ишларга амалий кўмак бериш, кичкина бўлса-да, ҳисса қўшиш мақсадида “Меҳр – шавқат ва саломатлик” жамоат фондига мурожаат қилинди. Ушбу фондда иккиламчи банк ҳисоб рақами очилди ва сенаторлар ҳам ўз ҳиссаларини қўшишди. Бу ташаббус бошқа идоралар томонидан ҳам қўллаб-қувватланди.\nОлтинчи масала – тўй-маросимларнинг ўтказилишига йўл қўймаслик. Диний маросимларни эса диний идоралар тавсиясига асосан ўтказиш мақсадга мувофиқ.\nШу ўринда, биз, сенаторлар бу ишларга халқимизга хос бўлган меҳр-оқибат, ҳамжиҳатликни таъминлаган ҳолда бор куч-ғайратимизни аямаслигимиз керак.


“Pink Floyd” гуруҳи Орол денгизи муаммолари ҳақида мусиқий видеони суратга олди - Anhor\nAnhor Все посты “Pink Floyd” гуруҳи Орол денгизи муаммолари ҳақида мусиқий видеони суратга олди\n“Pink Floyd” афсонавий рок-гуруҳи Орол денгизи муаммоларига бағишланган “Louder Than Words” («Сўзлардан ҳам жарангдор») қўшиғига мусиқий видеоклипни суратга олди.\nКлип Қозоғистонда ишланди. Видеога Британиянинг “Hipgnosis” продюсерлик компанияси ва Обри Пауэлл режиссёрлик қилди. Ролик муаллифлари уни Ўзбекистонда суратга олиши мумкин эди, бироқ бунга рухсат олиша олмади. Қўшиқ гуруҳнинг “The Endless River” деб номланувчи янги альбомидан ўрин олган, деб ёзади “UzDaily” нашри.\nКлипда иккита авлод вакиллари акс эттирилган – Орол денгизининг табиий гўзаллигини кўролмаган ёшлар ва ўнлаб йиллар олдин бу ерлар қандай гўзал бўлгани ҳақида энди фақат ҳикоя қилиб бера оладиган оқсоқоллар.\nВидеода оқсоқоллар болаларга Орол денгизи туз саҳроси ва кемалар қабристонига айланишдан олдин ўтмишда қандай бўлгани ҳақида гапиради.\nКлипда бош ролларни “Аральск” аҳолиси ижро этган. “Pink Floyd” гуруҳининг иштирокчилари ҳам кадрда пайдо бўлади. Бу билан видео муаллифлари Оролдаги экологик фожиага жамоатчилик эътиборини тортишга умид қилмоқда.\nКлипнинг тўлиқ версияси 15 ноябрь куни “Pink Floyd” гуруҳининг “YouTube”даги расмий каналига жойлаштирилади.\nPink Floydвидеоклипмуаммоларорол денгизи\nТолимаржон ИЭС 2020 йил ўртасида хусусийлаштирилади\nЯқинда Юлдуз Усмонованинг янги альбоми дунё юзини кўради


Добавлено: 23.08.2016, 17:18\nСирдарё вилояти Сардоба туманида фаолият кўрсатаётган Бобур номидаги масъулияти чекланган жамиятида мустақиллигимизнинг йигирма беш йиллиги муносабати билан 25 янги иш ўрни яратилди.\nПрезидентимиз раҳнамолигида кичик бизнес ва хусусий тадбиркорликни ҳар томонлама ривожлантириш ва қўллаб-қувватлашга қаратилаётган алоҳида эътибор юксак самаралар бермоқда. Буни жорий йил бошида ташкил этилган мазкур корхона фаолияти мисолида ҳам яққол кўриш мумкин.\nХорижлик инвесторлар маблағи ҳисобидан тумандаги собиқ паррандачилик фермаси қайта таъмирланиб, замонавий технологиялар келтириб ўрнатилди. 60 минг долларга паррандалар учун донни қайта ишлайдиган махсус технология, 158 минг долларга Голландиядан 35 минг бош зотдор жўжа олиб келинди. Корхонада меҳнат қилаётган 10 ишчининг қарийб барчаси касб-ҳунар коллежини битирган ёшлар.\nКорхона жамоаси Ватанимиз мустақиллигининг йигирма беш йиллик байрами арафасида 25 янги ишчи ўрни яратиш мақсадида Голландиядан яна 35 минг бош зотдор товуқ келтирди.\nАйни пайтда корхона товуқчилик фермаларига жўжа очириш учун кунига 20 минг донага яқин тухум етказиб бермоқда. Жўжалар 35-40 кунда 1,5 килограмм тош босадиган бўлади.


Сирдарёда янги қурилган уйлар қай тартибда тақсимлангани маълум қилинди\n«Сардоба» сув омборидаги офатдан сўнг қурилган хонадонлардан 2577таси ҳозирга қадар қуръа ташлаш йўли билан тақсимланган. 1–2-қаватлардаги уйлар ногиронлиги бор шахслар, ёлғиз пенсионерлар ва кекса аъзолари бор оилаларга берилган.\nСирдарё вилояти ҳокими ўринбосари Ўлмасжон Мамадаминов «Сардоба» сув омборининг бузилишидан жабр кўрганларга қурилган уйларнинг тақсимланиши юзасидан маълумот берди.\nУнинг сўзларига кўра, учта туманда жами 2 640 та хонадонли 86 та кўп қаватли турар жой қурилган. Бу ҳақда Kun.uz мухбири хабар бермоқда.\n«Ишчи гуруҳлар томонидан уй-жойлар тақсимланишида биринчи навбатда ҳужжатларида муаммоси бўлмагани учун 1 430 та хонадон эгаларига тўғридан тўғри берилди. Сабаби уларнинг ҳақиқатдан ҳам уйлари бузилгани, улар аввалдан шу ерда яшагани инобатга олинди.\nТақсимлашда фуқаролар аввал қандай яшаган бўлишса, рўйхат тузилиб, бир-бирини танийдиган ҳолатда, кўча ёки қишлоқлар бўйича битта кўп қаватли уйга жойлаштирилди. Ўша уйда 40 хонадон бўлса, шу хонадонларнинг эгалари битта залга йиғилиб, квартираларни бўлиш тартиби тушунтирилди.\nУйларни бўлиш фуқароларнинг ўзларига ҳавола этилди. 1- ва 2-қаватларга биринчи навбатда ногиронлиги бор шахслар, ёлғиз пенсионерлар, қарамоғида ёши катта инсонлар бўлган оилалар жойлаштирилди», – дейди Ўлмасжон Мамадаминов.\nМаълум қилинишича, айни пайтгача жами 2 577 та хонадон қуръа ташлаш йўли билан эгаларига топширилган. Туманлар сектор раҳбарлари ва профилактика инспекторларига 15 та хонадон хизмат уйлари сифатида ажратилган.\nУйларни аҳолига адолатли тақсимлаш учун жамоатчилик, депутатлар ва фаоллардан иборат 3та гуруҳ тузилган. Бу гуруҳга маҳалла вазири Раҳматжон Маматов раҳбарлик қилган.\n«Сув тошқинидан зарар кўриб, кўчада қолган фуқаромиз қолмади» — Сирдарё ҳокими ўринбосари


ЯШНОБОДДА “ТАШАББУС — 2019” ТАНЛОВИ ҒОЛИБЛАРИ АНИҚЛАНДИ - Яшнобод тумани ҳокимлиги\nПойтахтимизнинг “Янгиобод” тўйхонасида Ўзбекистон Республикаси Президенти соврини учун “Ташаббус – 2019” кўрик-танловининг Яшнобод туман босқичи ўтказилди.\nТадбир Ўзбекистон Савдо-саноат палатаси шаҳар ва туман бўлимлари томонидан «Ҳунарманд» уюшмаси, туман ҳокимлиги ва бошқа бир қатор идоралар кўмагида ташкил қилинди.\nҲозирда Яшнобод туманида юзлаб кичик бизнес ва хусусий тадбиркорлик субъектлари фаолият кўрсатмоқда.\nТанлов доирасида иштирокчилар маҳсулотларининг кўргазмаси ҳам ташкил этилди. Иқтисодиёт ва саноатнинг турли йўналишлари учун мўлжалланган хилма-хил товар ва буюмлар, миллий ҳунармандчилигимизнинг бой мероси иштирокчилар, кўргазмага ташриф буюрганларда катта қизиқиш уйғотди. Бу ерда автомобиллар эҳтиёт қисмлари, қурилиш материаллари, маиший жиҳозлар, мебель, тўқимачилик, гигиена ва косметика маҳсулотлари, электр двигателлар, пластик ўйинчоқлар, ёғоч ва мисдан тайёрланган идишлар, телевизорлар, ипак, пергамент ва терига солинган расмлар намойиш этилди.\n“Ташаббус — 2019” кўрик-танловининг туман босқичининг саноат соҳади “Йилнинг энг яхши тадбиркори” номинацияси бўйича Жамшид Абдуллаев (PROTECTION COSMETICS ХК) ғолибликни қўлга киритди. Хизмат кўрсатиш соҳаси бўйича “Йилнинг энг яхши тадбиркори” номинациясида Фурқат Шодмонов (NOZIMA STYLE BUSINESS ООО)га тенг келадигани топилмади.\nШунингдек, тадбирда “Йилнинг энг ёш тадбиркори” номинациясида ҳам кўплаб иштирокчилар ўзлари яратаётган маҳсулотлари ва лойиҳалари билан қатнашдилар. Унда Фотима Сулаймонова (MULTIMIX BUILDING OK) томонидан тақдим этилган маҳсулотлар мутахассислар ва ҳакамлар ҳайъати томонидан алоҳида эътирофга сазовор бўлди. Мазкур хусусий корхона қурилиш ишлари учун зарур бўлган сифатли коллер ва бўёқлар ишлаб чиқаришга ихтисослаштирилган.\n“Йилнинг энг яхши ҳунарманди” номинацияси бўйича бир йўла тўққиз нафар тадбиркор ғолиблар қаторидан жой олганлиги алоҳида аҳамиятга эга. Улар орасида Маргарита Валитова, Шаҳло Пўлатова, Муҳаррам Юсупова, Яков Собинов, Раъно Файзиева каби тадбиркорлар бор.\nҒолиблар “Ташаббус — 2019” кўрик-танловининг шаҳар босқичига йўлланмани қўлга киритдилар.\nPrevious Post:Ўзбекистон кубоги: “ЯШНОБОД” 1/16 ФИНАЛДА ҚАЙСИ ЖАМОА БИЛАН ЎЙНАЙДИ?!\nNext Post:ХОТИРА — АБАДИЙ, ЖАСОРАТ — МАНГУ!


Фитр садақаси ҳақида\t06.08.2013 й.\tСадақаи фитр иккинчи ҳижрий санада жорий қилинган. Бошқа садақалар молдан қилинса, бу садақа киши бошидан қилинади. Ушбу садақа нима учун шариатимизда жорий қилинганининг сабаби, ҳикмати ушбу ривоятдан очий-ойдин кўриниб турибди. Рўзадор учун беҳуда гап-сўз ва ҳаракатлардан покланиш бўлсин, мискинлар учун таомланиш бўлсин деб жорий қилинган.\nШарҳ: Юқорида зикр қилинган оят фитр садақасининг фарзлиги ҳақидадир. Пайғамбаримиз соллаллоҳу алайҳи васаллам томонларидан баён қилингандан кейин ҳеч қандоқ гапу сўзга ўрин қолмайди. Ибн Аббос розияллоҳу анҳудан ривоят қилинади: «Расулуллоҳ соллаллоҳу алайҳи васаллам фитр Закотини рўзадор учун беҳуда гап-сўз ва ҳаракатлардан покланиши ва мискинлар учун таомланиши бўлсин учун фарз қилдилар. Ким уни намоздан олдин адо қилса, у мақбул Закот бўлур. Ким уни намоздан кейин адо қилса, садақалардан бир садақа бўлур». Абу Довуд, Ибн Можа ва ал-Ҳоким ривоят қилган ва «саҳиҳ», деган.\nУшбу ривоятдаги «намоз»дан мурод - ийди фитр намозидир. Садақаи фитрни ийди фитр намозидан олдин бериш лозим эканлигини шу ердан билиб оламиз. Ҳанафий мазҳабида садақаи фитр вожиб ҳисобланади. У садақа Рамазондан фитр(оғиз очиқлиги)га чиқиш муносабати ила берилгани учун ҳам фитр садақаси номини олган.\nСадақаи фитр иккинчи ҳижрий санада жорий қилинган. Бошқа садақалар молдан қилинса, бу садақа киши бошидан қилинади. Ушбу садақа нима учун шариатимизда жорий қилинганининг сабаби, ҳикмати ушбу ривоятдан очий-ойдин кўриниб турибди. Рўзадор учун беҳуда гап-сўз ва ҳаракатлардан покланиш бўлсин, мискинлар учун таомланиш бўлсин деб жорий қилинган.\nШарҳ: Демак, фитр садақаси мусулмонларга вожиб бўлар экан қул-ҳур, аёл-эр, катта-кичик-ҳамма кшиларга вожиб бўлар экан. Хурмодан бир соъ, арпадан бир соъ вожиб экан. Бир «соъ» қанча бўлади? Аслида соъ бир идиш бўлиб, ғалла ва шунга ўхшаган нарсалар ўша идиш билан ўлчанган. Кейин оғирлик ўлчовлари чиққанда унга солиштирилган Шофеъий ва Ҳижоз фақиҳлари эътиборида бир соъ 2,751 грамм, Абу Ҳанифа ва Ироқ фақиҳлари эътиборида эса 3,800 гараммга тенг.\nФитр садақаси бериш ийди-фитр куни тонг отиш билан вожиб бўлади, дейдилар Ҳанафий мазҳаби уламолари. Аммо, рамазоннинг аввалидан бераверса бўлади. Намоздан кейинга қолдирмаслик керак. Мабодо ийд намозигача бера олмаса, намоздан кейин беради-ю, савоби унча бўлмайди, аммо бериши шарт.\nШарҳ: Абу Саъид розияллоҳу анҳунинг «таомдан бир соъ», деган сўзларини баъзи кишилар «буғдой бир соъ», деб таъвил қилишган. Аммо, муҳаққақ уламолар бу гапни (таъвилни) нотўғри, дейишган. Абу Саъид розияллоҳу анҳу аввал садақаи фитр таомдан бир соъ бўлишини айтиб туриб, кейин унинг турларини-хурмо, арпа, майиз ва қурт, деб батафсил айтганлар. Ўша вақтда Хижозда буғдой истеъмоли оз бўлган, деярли бўлмаган. Шунинг учун у ерда кенг тарқалган тўрт хил таомнинг зикри келган. Кейинчалик буғдой ўсадиган жойлар ҳам мусулмон юртларга айланганидан кейин у Ҳижоз диёрида ҳам тарқалган. Буғдойнинг қиммати устун бўлгани унга талаб кучли эканлиги учун унинг ярим соъи бошқа таомларнинг бир соъига тенг қилинган. «Мудд» ҳам оғирлик ўлчови бўлиб, тўрт мудд бир соъ бўлади. Бу гапни халифа Муовия ибн Абу Суфён розияллоҳу анҳу Шомдан Ҳижозга ҳаж ёки умра қилиб келганда эслатган экан. Шунда одамллар уни гапини олиб, буғдойдан ярим соъ миқдорида садақаи фитр беришга ўтган эканлар. Аммо, Абу Саъид розияллоҳу анҳу кўнгиллари бўлмай, бир соъ беришни яхши кўрган эканлар.\nҲасан розияллоҳу анҳудан ривоят қилинади: «Ибн Аббос Рамазоннинг охирида Басранинг минбарида хутба қилиб: «Рўзанинг садақасини чиқаринг», деди. Одамлар билмагандек туришаверади. Шунда у: «Бу ерда аҳли Мадинадан ким бор?! Туринглар! Биродаринггизга ўргатинглар! Улар билишмас экан! Расулуллоҳ соллаллоҳу алайҳи васаллам бу садақани хурмо ва арпадан бир соъдан ва буғдойдан ярим соъ ҳар бир ҳуру қулга, эру аёлга кичигу каттага фарз қилганлар», деди. Али келганда баҳонинг арзонлигини кўриб: «Аллоҳ сизларга (ризқни) кенг қилиб қўйибди. Ҳар нарсадан бир соъ қилсангиз яхши бўларди», деди». Абу Довуд ва Насаий ривоят қилишган.\nШарҳ: Бу ҳадисда фитр садақаси Пайғамбаримиз соллаллоҳу алайҳи васалламнинг ўзлари томонида ярим соъ қилиб белгилангани айтилмоқда. Шу гапни Ҳанафий мазҳаби ҳужжат қилиб олган. Ибн Умар розияллоҳу анҳудан ривоят қилинади: «Набий соллаллоҳу алайҳи васаллам: «Вазн - аҳли Макканинг вазни, (идиш) ўлчов - аҳли Мадинанинг ўлчови», дедилар». Насаий ва Абу Довуд ривоят қилишган.\nШарҳ: Аҳли Макка тижорат аҳли бўлганлари учун улар тош-тарози билан иш юритишга уста бўлишган ва тош-торозилари яхши йўлга қўйилган. Шунинг учун вазнга иш тушган пайтда Макканинг вазнига мурожаат қилингани яхши. Мадина аҳли зироат, деҳқончилик билан машғул бўлганлари учун уларда донлари идиш билан ўлчаш яхши йўлга қўйилган.\nБу ривоят фитр садақасини беришда таомларни ўлчашга эҳтиёж тушиши учун шу фаслда келтирилган. Ҳанафий мазҳабида фитр рўзасини таом бўладиган нарсанинг ўзи билан бериш шарт эмас, қийматини берса ҳам бўлади, дейилган.\nСадақаи фитр иккинчи ҳижрий санада жорий қилинган. Бошқа садақалар молдан қилинса, бу садақа киши бошидан қилинади. Фитр садақаси шариатга киритилишига қуйидаги оят ва ҳадислар далилдир. Аллоҳ таоло: «Батаҳқиқ, ким Закотла покланса ва Роббиси исмини зикр қилса нажотга эришур», деган.\nУшбу ривоятдаги «намоз»дан мурод - ийди фитр намозидир. Садақаи фитрни ийди фитр намозидан олдин бериш лозим эканлигини шу ердан билиб оламиз. Ушбу садақа нима учун шариатимизда жорий қилинганининг сабаби, ҳикмати ушбу ривоятдан очий-ойдин кўриниб турибди. Рўзадор учун беҳуда гап-сўз ва ҳаракатлардан покланиш бўлсин, мискинлар учун таомланиш бўлсин деб жорий қилинган.\nБу ҳукмларни қуйидаги ривоятлардан олинган. Ибн Умар розияллоҳу анҳудан ривоят қилинади: «Расулуллоҳ соллаллоҳу алайҳи васаллам фитр Закотини хурмодан бир соъ, арпадан бир соъ миқдорида мусулмонлардан қулга ҳам, ҳурга ҳам, эрга ҳам, аёлга ҳам, кичикка ҳам, каттага ҳам фарз қилдилар. Уни одамлар намозга чиқишидан олдин адо этилдишига амр қилдилар». Бешовлари ривоят қилишган.\nБир «соъ» қанча бўлади? Аслида соъ бир идиш бўлиб, ғалла ва шунга ўхшаган нарсалар ўша идиш билан ўлчанган. Кейин оғирлик ўлчовлари чиққанда унга солиштирилган Шофеъий ва Ҳижоз фақиҳлари эътиборида бир соъ 2,751 грамм, Абу Ҳанифа ва Ироқ фақиҳлари эътиборида эса 3,800 гараммга тенг.\nАбу Саъд розияллоҳу анҳудан ривоят қилинади: «Пайғамбар соллаллоҳу алайҳи васалламнинг замоларида у(фитр садақаси)ни таомдан бир соъ ёки хурмодан бир соъ ёки арпадан бир соъ ёки майиздан бир соъ ёки қуртдан бир соъ берар эдик. Қачонки, Муовия келганда ва буғдой келганда: «Менимча манавининг бир мудди икки муддга тенг келади», деди». Бешовларидан ривоят қилишган.\nАбу Саъид розияллоҳу анҳу аввал садақаи фитр таомдан бир соъ бўлишини айтиб туриб, кейин унинг турларини-хурмо, арпа, майиз ва қурт, деб батафсил айтганлар. Ўша вақтда Хижозда буғдой истеъмоли оз бўлган, деярли бўлмаган. Шунинг учун у ерда кенг тарқалган тўрт хил таомнинг зикри келган. Кейинчалик буғдой ўсадиган жойлар ҳам мусулмон юртларга айланганидан кейин у Ҳижоз диёрида ҳам тарқалган. Буғдойнинг қиммати устун бўлгани унга талаб кучли эканлиги учун унинг ярим соъи бошқа таомларнинг бир соъига тенг қилинган. «Мудд» ҳам оғирлик ўлчови бўлиб, тўрт мудд бир соъ бўлади. Бу гапни халифа Муовия ибн Абу Суфён розияллоҳу анҳу Шомдан Ҳижозга ҳаж ёки умра қилиб келганда эслатган экан. Шунда одамллар уни гапини олиб, буғдойдан ярим соъ миқдорида садақаи фитр беришга ўтган эканлар. Аммо, Абу Саъид розияллоҳу анҳу кўнгиллари бўлмай, бир соъ беришни яхши кўрган эканлар.\nСадақаи фитр ҳур, мусулмон ва ўсмаса ҳам закот нисобига молик бўлган одамга вожиб бўлади. Бир кишининг нисобга етган моли бўлиб, у ўсадиган бўлса закот берар эди. Аммо садақаи фитрда молнинг ўсиши шарт эмас. Нисобга етса бўлди. Ўсмаса ҳам садақаи фитр бериши вожиб бўлавераи. Чунки садақаси фитрни бериш имкони борга вожиб қилинган.\nНисоб ила унга садақа олиш ҳаром бўлади ва қурбонлик ҳамда яқинларига нафақа бериш вожиб бўлади. Кишининг молу мулки кўпайиб нисобга етгандан кейин бойга айланади. Бой одамга ўзига яраша молявий вазифалар юкланади. У закот ва садақа олиши ҳаром бўлади. Бой кишига қурбонлик қилиш вожиб бўлади. Бой одам учун ўзининг яқин қариндошларининг нафақаси ҳам вожиб бўлади. Садақаи фитр бериши ҳам унинг зиммасига вожиб бўлади.


Тожикистон Москвага қарамликдан қутулмоқчи\nТожикистонда банкомат тизимини Россияга қарамликдан халос қилиш мақсадида Миллий процессинг маркази лойиҳаси ишлаб чиқилди.\nТожикистондаги банкоматлар ҳозирча Россия банклари ихтиёридаги процессинг марказлари ёки мижозларга пластик карточкалар хизмат кўрсатиш тизимлари томонидан бошқарилади, яъни тожикистонлик мижозларга тегишли маблағлар Россиядаги ана шу марказларда мавжуд система асосида Тожикистондаги банкоматларга ўтказилади.\nЭндиликда Тожикистон банклари Россиядаги мижозларга хизмат кўрсатиш марказларидан ажралиб чиқиб, ўз миллий марказларини ташкил қилишга қарор қилди.\nТожикистон Миллий банк раиси муовини Жамшед Юсуфиённинг маълум қилишича, бундан буён банкомат миллий процессинг маркази республика миллий банки қошида ташкил қилиниб, пластик карточкалар ҳам мамлакат ичкарисида ишлаб чиқарилади.\n- Миллий процессинг марказимизда иш сифати халқаро меъёрларга жавоб бера олиши учун биз Жаҳон банки мутахассисларидан консултация олдик. Лойиҳа ҳам айнан шу банк ҳомийлигида ишлаб чиқилди. Фуқароларимизга арзон ва ҳатто текин хизмат кўрсатиш учун биз дунёдаги бирорта мамлакат, жумладан, Россия банклари, терминалларига қарам бўлмаслигимиз зарур, - деди миллий банк масъули Жамшед Юсуфиён.\nУнинг айтишича, миллий марказга оид лойиҳа келгуси 15 ой ичида ишга тушади ва Тожикистоннинг пластик карточкалар хизмат кўрсатиш тизими тўла Россия қарамлигидан чиқади.\nТожикистондаги тижорат ва нотижорат банклари дунёдаги илғор ва нуфузли банкларда ўз ҳисобига эга.\nЯъни тожикстонликларга тегишли бўлган маблағлар албатта ўша давлатлардаги процессинг марказлар тасдиғидан ўтиши лозим.\nКўп ҳолларда банкоматларда нақд пул йўқлиги, мижозлар ҳисоб рақамига пулларнинг ўз вақтида ўтказилмаётгани каби муаммолар борки, кўпинча бу техник муаммо экани билан изоҳланади.\nМаҳаллий мутахассисларнинг айтишларича, ана шундай техник тўсиқлар туфайли пластик карточкалар тизими тожикистонликларга кўплаб қийинчиликлар туғдираётир.\nМиллий банк масъуллари банкоматларда хизмат кўрсатиш миллий маркази фаолият бошлаши билан бу муаммолар ўз-ўзидан ҳал бўлишини айтмоқдалар.\nУндан ташқари, банкомат хизмат кўрсатиш системасининг миллийлаштирилиши, банк хизматчиларига кўра, мамлакат иқтисодиётига ҳам анча фойда келтиради.\n- Оборотда нақд пул камаяди, мамлакат учун бунинг жуда катта фойдаси бор. Шу марказ бошқа чет мамлакатга уланса, масалан, Ўзбекистонга борасизми ёки бошқа мамлакатгами - уларнинг банкоматидан пул олмоқчи бўлсангиз, бизнинг валюта уларнинг пулига автоматик тарзда конвертация қилинади. Бу жуда қулай ва яхши система, - дейди Хўжанддаги банклардан бирида ишловчи Ҳакимжон.\nМиллий банк масъулларининг маълум қилишича, банкомат хизмати масаласида Тожикистоннинг Россия банкларига қарамлигининг асосий сабаби мамлакат ичкарисида мутахассисларнинг йўқлигидадир.\nАйни пайтда миллий процессинг маркази лойиҳасини ишга тушириш ва мамлакат ичкарисида банклараро амалиётни йўлга қўйиш мақсадида банк ходимлари уч босқичли курсларда тайёрланмоқда экан.\nРасмий маълумотларга кўра, айни пайтда Тожикистонда 290 та банкомат мижозларга хизмат кўрсатади.


Суҳбат чоғида томонлар ўзаро савдонинг ижобий динамикасини, хусусан, ковиддан кейинги даврдаги ўсишини қайд этдилар. Жумладан, жорий йилнинг январ-июль ойларида икки мамлакат ўртасидаги савдо айланмаси 52,5 фоизга ошди. Буюк Британиядан инвестицияларни жалб қилиш кўрсаткичлари ҳам сезиларли ўсишни кўрсатмоқда.\nМолиявий-техник ҳамкорлик масалаларига ҳам тўхталиб ўтилди. Британия томонига Жаҳон банки билан ҳамкорликда “Марказий Осиёда иқтисодий тараққиётни самарали бошқариш” дастури (ESD) доирасида Ўзбекистонда иқтисодий ислоҳотларни муваффақиятли ҳаётга татбиқ этишда кўрсатилаётган ёрдам учун миннатдорлик билдирилди. “TAF2 COVID19 Rapid Response Facility” гранти доирасида пандемиянинг Ўзбекистон экспорт тузилмасига салбий таъсирини баҳолаш лойиҳасини амалга оширишда эришилган ютуқлар ҳам қайд этилди.\nМузокаралар якунида томонлар кўриб чиқилган ҳамкорликнинг барча йўналишлари доирасида фаол ва мунтазам равишда мулоқот қилишга содиқлигини билдирдилар. Шунингдек, Британия томони билан жорий лойиҳаларни илгари суриш ва инвестиция ва савдо ҳамкорлигининг янги йўналишларини ишлаб чиқиш учун яқиндан ҳамкорлик қилишга келишиб олинди.


«тез ёрдам» тегли мақолалар – Газета.uz\n«тез ёрдам» тегли мақолалар\n12 январ 2022, 18:33\nСўнгги 10 кун ичида «Тез ёрдам»га 350 мингга яқин чақириқ келиб тушган\nЯнварь ойининг дастлабки 10 кунида республикада «Тез ёрдам»га қарийб 350 мингта мурожаат келиб тушган. Улар сони ўтган йилнинг мос даврига нисбатан 28,4 мингтадан зиёдроққа кўп. Мурожаатларнинг 32,4 мингтаси тана ҳароратининг кўтарилиши билан боғлиқ.\n27 ноябр 2021, 12:03\nСоғлиқни сақлаш вазирлиги республика бўйича болалар орасида ўткир респиратор вирусли инфекцияларнинг даврий кўтарилиши кузатилаётгани сабабли шифохоналарда қўшимча равишда 5964 та ўрин-жой ташкил этилганини маълум қилди. Аввалроқ, 10 кун ичида пойтахтнинг ўзида «Тез ёрдам»га бермор болалар бўйича 13 мингдан ортиқ чақириқ келиб тушгани айтилганди.\n18 октябр 2021, 17:44\n2021 йилда битта тез тиббий ёрдам чақириғи учун 7700 сўмдан маблағ ажратилган\n2020 йилда тез тиббий ёрдам хизматига дори-дармон ва тиббий буюмлар сотиб олиш учун 58 млрд сўм ажратилган. Бу — 2016 йилга нисбатан 12 баравар кўп маблағ ажратилган дегани. Жорий йилда ҳар бир тез тиббий ёрдам чақириғи учун 7700 сўмдан ажратилади.\n19 май 2021, 12:18\n1 октябрга қадар ҳудудларга 1000 та Volkswagen Caddy тез тиббий ёрдам машиналари етказилади\nПрезидент топшириғига биноан 1 октябрга қадар ҳудудларга 1000 та Volkswagen Caddy русумли тез тиббий ёрдам машиналари етказилади. Ҳозир ҳудудларда 850 та хизмат муддатини ўтаган Damas тез тиббий ёрдам машиналари мавжуд.\n27 январ 2021, 13:58\n2020 йилда аҳоли 11,5 миллион марта «тез ёрдам» чақирган\n2020 йилда «тез ёрдам» хизматларига 11,5 миллиондан кўпроқ мурожаат келиб тушган. Бу ўтган йилга нисбатан 1,5 миллион маротаба кўпроқ. Энг кўп чақириқлар Фарғона, Андижон, Тошкент ва Наманган вилоятлари ҳамда Тошкент шаҳрида кузатилган.\n7 сентябрь 2020, 18:40\nТез ёрдам хизматига мурожаатлар сони ошиб боряпти\n26 августдан бошлаб тез ёрдам хизматига мурожаатлар сони 29,3 мингдан 34,2 минггача ошган. Тана ҳарорати ошгани сабаб чақирувлар эса 2,5 мингдан 3,5 мингтагача кўпайган.\n30 июл 2020, 22:19\nТез ёрдам ходимларини мукофотлашга 200 млрд сўм, жумладан, Алишер Усмонов маблағлари йўналтирилади\nТез тиббий ёрдам бригадалари ходимларини мукофотлашга давлат бюджетидан 100 млрд сўм, Алишер Усмонов хайрия ёрдами маблағларидан — 100 млрд сўм ажратилади.\n8 июл 2020, 09:39\nТез тиббий ёрдам автомашинаси иштирокидаги ЙТҲда 2 киши вафот этди\nБухоро вилоятида тез тиббий ёрдам автомашинаси ҳайдовчисининг эҳтиётсизлиги оқибатида йўл четида тўхтаб турган Isuzu юк автомобилининг орқа қисмига бориб урилган. ЙТҲ натижасида тез тиббий ёрдам автомашинасининг ҳайдовчиси ва йўловчиси воқеа жойида вафот этишган.


ЧЎМИЛИШ ҚОИДAЛAРИНИ БИЛAСИЗМИ? Шунингдек\nГлавная / Шунингдек / ЧЎМИЛИШ ҚОИДAЛAРИНИ БИЛAСИЗМИ?\nЧЎМИЛИШ ҚОИДAЛAРИНИ БИЛAСИЗМИ?\nЁзнинг жазирама кунлари инсонлар соя-салқин жойларга талпинади, мазза қилиб чўмилиш танага ҳузур бағишлайди.\nСув ҳавзасига тушганда қуйидаги жиҳат-ларга эътибор беринг: Бассейнларнинг кафеллари сирпанчиқ бўлса, бу сувнинг эскирганидан далолат беради. Бундай ҳавзаларда сув уч кунда алмаштирилиб борилиши лозим. Ота-оналар ўз фарзандини асло катталар учун мўл-жалланган сув ҳавзаларида чўмилтирмаслиги керак. Бассейн суви 22-23 даражадан ошмаслиги лозим. Совуқ сувда чўмилиш томир тортишишига олиб келиши мумкин.\nБаъзан манзарали фаввораларда болаларнинг чўмилиш ҳолати кузатилади. Aслида фавворалар чўмилиш учун эмас, балки ушбу ҳудуддаги микроиқлимни мўътадиллаш-тириш ва шаҳар ҳуснига чирой қўшиш мақсадида фойдаланиладиган иншоот ҳисобла-нади. Бундан ташқари, манзарали фаввораларнинг сув отиб турувчи темир мосламалари болаларнинг чўмилиши ва сувга сакрашлари пайтида уларга тан жароҳати етказиши эҳтимолдан ҳоли эмас.\nХива шаҳар ФВБ П ва НБ инспектори, оддий аскар.


Катта Ҳанафий уламоларнинг аҳли бидъатлар такфири ҳақидаги таҳқиқлари - Fitrat.uz\nБош саҳифа / Ақида / Катта Ҳанафий уламоларнинг аҳли бидъатлар такфири ҳақидаги таҳқиқлари\nFevral 6, 2018\tКатта Ҳанафий уламоларнинг аҳли бидъатлар такфири ҳақидаги таҳқиқлариda fikr bildirishni o'chirish 275 Кўришлар\nИмом Мусилийнинг “Ихтиёр” китобида қуйидагича келтирилади: Ҳар бир ўрганиш ва амал қилиш қатъиян вожиб бўлган далилга хилоф бидъат – куфрдир. Ҳар бир бунга хилоф бўлмайдиган ва унга амал қилиш зоҳиран вожиб бўладиган бидъат эса – куфр эмас, бидъати залолат бўлади.\n“Расоилу ибн Обидин”.\nАҳли бидъатларни куфрга ҳукм қилишда турфа сўзлар бор. Баъзи уламолар уларнинг биронтасини ҳам куфрга ҳукм қилмаганлар. Баъзи уламолар эса уларнинг баъзиларини куфрга ҳукм қилиб шундай деганлар: Ҳар бир қатъий далилга хилоф бўлган бидъат – куфрдир. Ва ҳар қатъий далилга хилофлик қилмайдиган бидъат – залолат бидъатидир. Аҳли сунна ва жамоа эътимоди шундайдир”.\n“Биноя, буғот бўлими”.\n“Фатҳул қодир” да у ҳақида сўзлашилган масъала эса – унинг билан заруриёт бўлмаган нарсалар ҳақида бўлган. Бу ҳақида Ибн Обидин ўз рисолаларида айтган.\nБизнинг ҳанафий мазҳабининг улуғ китобларидан бўлмиш “Бадоеъ” да қуйидагича келтирилган: “Бидъат ва ҳаво аҳлинниг имомати макруҳдир”. Имом Абу Юсуф “Омолий” да шундай далил келтиради: “Имомнинг ҳаво ва бидъат аҳли бўлишини ёқтирмайман. Зотан, инсонлар бундай одам ортида намоз ўқишни ёқтирмайдилар.\nБаъзи машойихларимиз эса бидъатчи ортида намоз ўқиш ножоиз, деганлар.\nАгар бу кимсалар мубтадиъ фирқа аҳли қибла бўлиб, тоинки диний заруриётлардан бирини, ёки аҳкоми шаръийя мутавотирларидан биронтасини қабул қилмасалар, ёки бўлмаса қабул қилиш зарурий амаллардан бири бўлган амални инкор қилмагунларича, аҳли қиблани куфрга ҳукм қилишга журъат қилмаслик лозим”.\n“Мактуботи имом Раббоний”.\nМусулмонларни такфир қилиш – куфрда айблаш ўта хатарли ишдир. Куфрга тушган инсоннинг эса – Аллоҳ асрасин – ҳолати жуда аянчли бўлади. Барча ибодатлари ҳабата – бекор бўлиб, никоҳи бузилади. Такфир хусусида иложи бор тийилиш, уламоларимизнинг бу ҳақида айтган фатволарига асосан иш олиб бориш лозим. Ҳозирги кундаги мусулмонлар бошига тушган бало-ю мусибатларнинг асосий сабабларидан бири – мана шу такфирдир.\nБидъатчи кимсанинг ҳолати қанчалар оғир бўлиши ҳадисларда келтирилган бўлсада, уламоларимизнинг аниқ куфрга сабабчи бўладиган иш қилинмаса, уларни куфрда айблаш нотўғри бўлиши ҳақидаги фатволари юқорида келтирилди.\nБугунги кунда мусулмонларни куфрда айблаб, қонини ҳалол санайдиган тоифалар сабабли Ислом динига нафрат кучаётгани ҳеч биримизга сир эмас. Бундайин разолатлардан эса, илм ва маърифат билан қутулиш мумкин.\nАҳли сунна ва жамоанинг энг асосий белгиларидан бири, аниқ далил бўлмагунча ҳеч кимни куфрда айбламасликдир.\nАввалги ҲАНАФИЙЛИК МАЗҲАБИНИНГ ДАЛИЛЛАРИ…\nКейинги Бу ҳаром маҳсулот бир неча турдаги саратон касалликларининг вужудга келишига шароит яратади


ЙПХ ходимлари нега бош шифокорнинг ҳужжатларини йиртиб ташлади? | Qalampir.uz\nЖамият\t08 Апрель 14:34 43800\nБугун, 8 апрель куни АОКА штабида брифинг бўлиб ўтди. Унда Адлия вазирлиги бошқарма бошлиғи Ғайбулло Примов иштирок этди.\nБрифинг давомида фуқаролардан турли савол ва мурожаатлар келди. Мурожаатлардан бири Бухоро вилоятидан юборилган бўлиб, унинг муаллифи бош шифокор бўлиб ишлаши, ишга кетиш вақтида автомобилини тўхтатган ЙПХ ходимлари қатор ҳужжатларини йиртиб ташлагани айтилган.\n“Мен Бухородаги туман тиббиёт бирлашмасида шифокор бўлиб ишлайман. Бугун менга ЙПХ ходимлари шахсий машинамдан фойдаланмай ишга боришимни айтишди. Иш жойимдан маълумотнома билан меҳнат дафтарчаси нусхасини кўрсатсам, йиртиб ташлади. Бу қанчалик тўғри?”, дейилади мурожаатда.\n“Бу – нотўғри! Биринчидан, ташкилий-ҳуқуқий шаклидан қатъи назар соғлиқни сақлаш тизимидаги ташкилотларнинг, тиббий-санитария ва эпидемиологик хизматлар кўрсатувчи ташкилотларнинг хизмат ва ходимларининг шахсий автотранспорт воситаларига рухсатномалар талаб этилмаслиги аниқ белгилаб берилган”, деди бу воқеага муносабат билдирар экан Ғайбулло Примов.\nБунга асос сифатида Республика махсус комиссиясининг қарори билан тасдиқланган автотранспорт воситалари ҳаракатланишига махсус рухсатномалар талаб этилмайдиган ҳолатлар Рўйхатининг 1-банди келтирилган.\n“Иккинчидан, вақтинчалик тартиб вилоятлараро, Тошкент ва Нукус шаҳарлари ҳамда вилоятлар марказларида ҳаракатланишни чеклайди. Туман ёки қишлоққа тааллуқли эмас”, деди расмий вакил.\n29 Май 17:40 61726\n28 Май 21:12 48911\n29 Май 09:48 42295\n29 Май 21:45 41045


«Ўзбекистон фуқароси нафақат ўзининг қорни, балки Ўзбекистон, деб яшаши керак», — Алишер Қодиров мигрантларни солиққа тортиш таклифига изоҳ берди — Sof.uz\n22.10 11:57 663 Ўзбекистон\nПайшанба куни президентликка «Миллий тикланиш» партиясидан номзод Алишер Қодиров тошкентлик сайловчилар билан учрашди.\nУчрашув сўнггида номзод «Газета.uz» мухбирига ўзининг мигрантлар масаласида билдирган фикри ижтимоий тармоқларда муҳокамаларга сабаб бўлгани юзасидан изоҳ берди.\n«Бу мавзу Андижонда кўтарилди. Андижондан қайтиб келганимиздан кейин мен хасталаниб ётиб қолдим. Шу вақтда менинг оилам, сайлов кампаниясидаги дўстларим мени интернетдан узишди. Лекин ўзим шу мавзу юзасидан турли фикрлар бўлаётганини тахмин қилдим», — дейди у.\nАлишер Қодировнинг сўзларига кўра, у «бугун ижтимоий тармоқларда ўз постларини қўйишга тайёргарлик кўрмоқда».\n«Лекин бир нарсани айтишим керак. Мен сайлов бошланишидан олдин ҳам айтганман — ҳақиқат оғир ва аччиқ бўлади. Биз ёқиш учун ширин гапларни гапирмоқчи эмасмиз. Ўзбекистон бугун бир қатор муаммоларни ҳал қилиши шарт. Ва шу муаммолардан биттаси айнан миграция билан боғлиқ. Мен иккита масалани алоҳида айтганман миграциядан олдин. Биз яқин 10 йиллар ичида меҳнат ресурсларимизни хорижга экспорт қилишга мажбурмиз. Чунки Ўзбекистоннинг иқтисодий ўсиш даражаси барча меҳнат ресурсларимизни Ўзбекистоннинг ичида иш билан таъминлаш имкониятини бермайди», — дейди Алишер Қодиров.\nНомзод Ўзбекистон «яқин минтақа давлатлар ва дўст бўлган давлатларнинг меҳнат бозоридаги бўшлиқлардан самарали фойдаланишимиз керак"лигини қўшимча қилди.\n«Андижонда айтган фикрларимнинг айнан шу қисмлари тушиб қолган. Фақат керакли қисмлари олинган, лекин шу гаплар ўша ерда ҳам айтилган. Мен айтяпман, биз ҳамон меҳнат ресурсларимизни хорижга экспорт қилишга мажбур эканмиз, иқтисодий ҳолатимиз шуни тақозо қилар экан, биз меҳнат мигрантларимизни мунтазам тайёрлаб боришимиз керак. Нимага? Биринчидан, ҳақ-ҳуқуқларини тўғри тушунадиган, ҳуқуқ ва мажбуриятларини англайдиган ва уларга риоя қиладиган фуқароларни тайёрлашимиз керак. Дунёнинг қайси чеккасида ишлашидан қатъий назар ўз ҳақ-ҳуқуқларини англасин. Ўзининг қадрига етсин. Мана бу бизнинг асосий вазифаларимиздан биттаси бўлиши керак», — дейди президентликка «Миллий тикланиш» партиясидан номзод.\n«Иккинчи масала, мен юқорида айтиб ўтган масала. Дунёнинг қайси чеккасида ишласа ҳам у Ўзбекистоннинг фуқароси. У дунёнинг қайси чеккасида ишлашидан қатъий назар „ватаним“, деб қайтиб келадиган жойи, мана шу жой бўлади», — дейди у.\nАлишер Қодиров Ўзбекистон пандемия даврида 100 трлн сўмга яқин маблағ сарф қилганини маълум қилди.\n«Ўзбекистон фуқароларини ҳимоя қилиш учун, уларнинг соғлигини тиклаш учун сарфланди. Мен билмайман бошқа бир давлатда меҳрибончилик қилиб, ётқизиб даволанганини. Буни ҳам нотўғри тушунманглар. Масалан, Россияда бизнинг фуқаролар ётқизиб даволанди. Биз пул бердик. Биз шароит яратдик, фуқароларимиз изоляциясига пул тўладик. Уларнинг шароити учун Ўзбекистон пул тўлади. Мана шу ҳаракатларнинг ҳаммасига 100 трлн сўмга яқин пул кетди. Бу Ўзбекистоннинг маблағи. Бу маблағ осмондан тушгани йўқ. Бу маблағ Ўзбекистон фуқароларининг тўлаган солиқларидан иборат маблағлар», — дейди у.\nАлишер Қодиров «Ўзбекистоннинг фуқароси нафақат ўзининг қорни, балки Ўзбекистон, деб яшаши кераклигини» айтди.\n«Ўзбекистонда ишлаётганлар кўп ойлик олишаётгани йўқ. Ўйлаб қаралса хорижга ким ишга кетади? Ўзбекистонда топаётган даромадидан кўнгли тўлмаган одам ишга кетади. Ўзбекистонда битта ўқитувчи 3−5 млн сўм ойлик оляпти. Етяпти, деб ўйлайсизми? Албатта, етмаяпти. Шунинг учун хорижга „бундан кўпроқ топаман“, деб кетяпти. Биламан, у ўша давлатга бориб, солиқ тўланяпти. Ўша давлатларнинг тараққиёти учун ҳисса қўшиляпти», — дейди номзод.\n«Бугун хорижда ишлаб юрган бизнинг фуқаромиз ўша давлатдан олаётган фойдасининг ўзига нисбатан 10 каррасини ўша давлатга кўпроқ фойда беряпти. Арзон бўлмаганда у давлатлар ҳеч қачон ишлатмаган бўларди. Ўзида ишламагани учун ишлатяпти. Мени ҳақорат қилиш мумкин. Лекин Ўзбекистонни ривожлантирайлик. Агар мени ҳақорат қилиш, сўкиш ҳисобига Ўзбекистон ривожланадиган бўлса мен тайёрман», — дея қўшимча қилади Алишер Қодиров.\nЭслатиб ўтамиз, «Миллий тикланиш» партияси номзоди сайловчилар билан мулоқотда мигрантлардан ҳам солиқ ундириш таклифини билдирганди. «Келинглар энди яна ҳам ватанпарварроқ бўлайлик, мигрантлар ҳам ўзининг солиғини мамлакат тараққиёти учун тўласин», — деди у.


Сурияда қонли жанглар давом этмоқда\n10.02.2018 11:53 0 471\nЎтаётган ҳафтада Сурияда қонли жанглар яна давом этди: ҳукумат кучларининг Шарқий Гутадаги бомбардимонлари, Африндаги турк ҳарбийларининг ҳужумлари, Идлибдаги қўзғолончилар ва ИШИД гуруҳи террорчилари ўртасидаги тўқнашувлар билан ёдда қоладиган бўлди.\nБир қанча раҳбарлар Суриядаги уруш ниҳоясига етганини айтган бўлсалар-да, Россия, Туркия ва Эрон ўртасидаги битимга кўра «эскалация ҳудуди» дея баҳоланган Шарқий Гутада қонли жанглар ҳамон давом этмоқда.\nҲукумат кучларининг исёнчилар лагерларига уюштирган ҳужумлари оқибатида душанба кунидан буён 230га яқин тинч аҳоли вакиллари ҳалок бўлди. 400 000 аҳоли истиқомат қиладиган ушбу ҳудудда одамлар ертўла ҳамда бункерларда жон сақлашга мажбур бўлмоқда.\nФранция президенти Эммануэл Макрон ҳукумат кучларининг кимёвий қуролдан фойдаланганидан хавотирини изҳор қилди. Дамашқ эса бу иддаоларни рад этди.\nБМТ гуманитар йўлак очишни талаб қилди, аммо Хавфсизлик кенгаши бу сафар ҳам кучсизлик қилди. Россия эса Вашингтон томонидан таклиф этилган «ўт очишни тўхтатиш» ҳақидаги таклифни «нореал» дея баҳолади.\nИсёнчилар жойлашган Дамашқ яқинидаги Шарқий Гута ҳукумат учун муҳим аҳамиятга эга. Аммо у зўравонликларнинг ягона нуқтаси эмас.\nИдлиб провинциясида исёнчилар ва ИШИД ўртасидаги тўқнашувлар давом этмоқда. Жума куни Сурия инсон ҳуқуқлари мониторинг маркази ҳукуматни террорчиларга ушбу ҳудудга ўтиб олишлари учун йўлак яратиб берганликда айблаб чиқди.\nАйни шу пайтда шимолда Туркия армияси курдлар истиқомат қиладиган Африн шаҳридаги ҳарбия ҳаракатларининг учинчи ҳафтасини ўтказмоқда. Туркия ҳарбий авиацияси Халқ мудофааси отрядлари позицияларига зарба бераётган бир пайтда, Африн расмийлари ушбу ҳужумлар оқибатида 160 нафарга яқин инсон нобуд бўлгани ва кўплаб кишилар ўз уйларини ташлаб қочганини маълум қилмоқдалар.


Сўз – Форум иштирокчиларига!...\nЖорий йилнинг 20-22 август кунлари “Дўрмон” ижод уйида Ўзбекистон “Адолат” СДПнинг “Истеъдод” клуби ёшлари иштирокида республика “Истеъдодли ёшлар форуми” ташкиллаштирилди. Юзга яқин ёшларни бирлаштирган мазкур форумда партиянинг сирдарёликлар ҳам муносиб қатнашишди.\nНозима Ахмадалиева, “Юрт келажаги” ҳамда “Ораста қизлар” республика кўрик-танловлари совриндори, партиянинг “Истеъдодли ёшлар” клуби аъзоси:\n-Ушбу форум ҳаётимда янгича бурилишларга йўл очди, десам муболаға бўлмайди. Форумда иштироким нафақат сиёсий фаоллигим ошишида туртки, балки, келгусидаги улкан мақсадларимга етишишда мен аъзо бўлган “Адолат” СДП қанот бўла олишини ҳис этдим. Айниқса, Қонунчилик палатасидаги депутатлар билан учрашувимиз, шахсан партия Сиёсий Кенгаши раиси Наримон Умаров билан олиб борган суҳбатларимиз қалбимизни тўлқинлантирб юборди. Келажакда бизлар ҳам шундай юксак марраларни қўлга киритишимизга ишонч пайдо бўлди.\nЖавоҳир Қурбонов, Оғир атлетика спорт тури бўйича беш карра жаҳон чемпиони, Ўзбекистон Миллий терма жамоаси аъзоси, “Мард ўғлон” давлат мукофоти совриндори:\n- Партияга аъзо бўлганимдан бери шуни ҳис этдимки, инсон жамиятда фаол қатнашиши учун сиёсий жараёнларда иштирок этиши муҳим экан. Шунингдек, барча жабҳаларда адолатни таъминлаш учун “Адолат” СДПга аъзо бўлишни энг тўғри йўл, деб билдим. Партиянинг дастури, ўз олдига қўйган мақсади менинг мақсадларимга ҳамоҳанг. Форумдан олган таассуротларимга келадиган бўлсам, аввало, партиянинг биз ёшларга шундай ажойиб имкониятни тақдим этганидан хурсандман. Бу ерда мен янги дўстлар орттирдим, билимларим бойиди ҳамда партияга келгусида хизмат қилишим лозим бўлган зарур малакаларга эга бўлдим.\nКамола Абдунабиева, Гулистон Ахборот технологиялари коллежи талабаси, “Йил китобхони” республика кўрик-танлови ғолибаси:\n-Форум доирасида ёзувчи, шоирлар, санъат соҳаси вакиллари билан учрашувимиз, айниқса, қалбимда чуқур из қолдирди. Уларни кўриб янада илҳомланиб, шеъриятга бўлган интилишларим кучайди. Дўрмонда биз ёшлар учун барча шароитлар тўкис муҳайё этилган. Бизлардан фақат фаоллик талаб қилинди.\nТемур Абдуллаев, Гулистон давлат университети магистранти:\n-Форумда қатнашиш учун танлаб олинганлигимдан бағоятда шодман. Бу истеъодли ёшлар учрашуви бизга жуда кўплаб имкониятларни тақдим этди. Партия фаоллари, депутатлар, таниқли давлат арбоблари билан учрашувларимиз самарали бўлди. Биз ўз ғоя ва таклифларимизни ўртага ташладик. Бахс-мунозара, қизиқарли сухбатлар бизларни янада фаол бўлишга ундади. Партиямиз орқали биз ёшлар сиёсий жараёнларнинг бир қисмига айландик.\nУч кун давом этган форум якунида сирдарёлик ёшлар бу ерда эгаллаган билим, малака ва кўникмаларини вилоятда кенг тарғиб қилишни, қолган ёшларни ҳам ўз ортидан эргаштиришни режалаштириб олишди.


Орол денгизи тақдири Брюсселда кўрилди, аммо амалда нималар ўзгарди? - BBC News O'zbek\nImage caption Орол денгизи бугунга келиб асл ҳажмининг 75 фоизини йўқотган\nОврўпо Парламенти Оврўпода Хавфсизлик ва Ҳамкорлик Ташкилоти билан ҳамкорликда Брюсселда Орол тақдири масаласини муҳокама этган.\nЙиғинда Бирлашган Миллатларнинг бир қатор юқори мартабали мулозимлари, Оврўпо Ҳайъатининг махсус комиссари ва Оврўпо Иттифоқининг Марказий Осиё бўйича махсус вакили Пьер Морель ҳам иштирок этишган.\nЎзбекистон ва Қозоғистон ўртасида жойлашган Орол денгизининг бугунги ҳолати дунёдаги энг ёмон экологик ҳалокатлардан бири сифатида баҳо топган.\nОрол денгизи бугунга келиб асл ҳажмининг 75 фоизини йўқотган.\nБунга пахта етиштиришни кўпайтириш учун Орол денгизига қуйилувчи Амударё ва Сирдарё сувларининг сунъий каналлар орқали буриб юборилиши ва денгизнинг узоқ йиллар давомида пестицидлардан заҳарланиши сабаб бўлгани айтилади.\nЙиғинда иштирок этган Ўзбекистон ҳайъатининг айтишича, Орол денгизини сақлаб қолиш учун ўтган 10 йил давомида 1 миллиард доллардан ортиқ маблағ сарфлашган.\nЎзбекистон матбуотида чоп этилган хабарларга кўра, Орол денгизи мумаммоси Марказий Осиёдаги сув ва энергия захираларидан оқилона фойдаланишга бевосита боғлиқдир.\nЎзбекистон томонига кўра, худди шу сабабдан ҳам, Бирлашган Миллатлар ҳомийлиги остида Қамбар-Ота ва Роғун дохил чегараоша дарёларда қурилган ва қурилаётган барча лойиҳалар юзасидан халқаро текширув ўтказилмоғи шарт экани айтилган.\nХалқаро йиғин ташаббускори бўлган ва ОХҲТига раислик қилаётган Қозоғистоннинг айтишича, ўз ваколатининг якунига қадар Орол масаласини кун тартибидан ташлаб қўймоқчи эмас.\nҚозоғистон томонига кўра, шу йилнинг декабр ойида Орол денгизи муаммоларига бағишлаб, донор давлатларнинг халқаро анжуманини ўтказишни ҳам режалашмоқда.\nҚозоғистон Орол денгизининг ўз ҳудудидаги кичикроқ қисмини Жаҳон Банкининг кўмаги билан келаси ярим аср ичида асл ҳолига қайтариш ҳаракатида.\nБиз Ўзбекистон томонининг ташаббуслари қанчалик иш бераётганини билиш учун қозоғистонлик эколог Алексей Гончаровга мурожаат қилдик:\nАлексей Гончаров: Тўғрисини айтсам, Ўзбекистоннинг ташаббуслари борасида жуда оз маълумотга эгаман. Чунки матбуотда бу бу борада деярли ҳеч нарса чоп этилмайди. Қозоғистоннинг Сирдарё бўйлаб гидро иншоотларни таъмирлаш, айниқса, қиш вақтида кичик Оролга сув ўтказиш ҳажмини кўпайтириши бу кўзга кўринарли ишлардир. Боз устига ушбу ишларни амалга ошириш учун Ўзбекистондан фарқли равишда кам маблағ сарфланганлиги ҳам аҳамиятлидир. Агар хотирам панд бермаса, Қозоистон 700 миллион доллар атрофида маблағ сарфлаган. Ўзбекистоннинг бир миллиард доллардан ортиқ маблағи қаерга кетганини тасаввуримга ҳам сиғдиролмайман. Чунки катта Оролнинг қуриш жараёни қандай бўлган бўлса, шундайлигича давом этмоқда. Аммо Ўзбекистоннинг бу борада ҳеч нарса қила олмаслиги табиий ҳамдир. Сувнинг кам келишига сабаб Туркманистоннинг Қорақум каналидир. Катта Орол қуришининг сабаби Қорақум каналига бориб тақалади. Шунинг учун ҳам Ўзбекистон 1 миллиард доллардан ортиқ маблағни қаерга сарфлаганини тасаввур қила олмайман.\nБи-би-си: Ўз навбатида сиз Қозоғистоннинг камроқ пул сарфлаганини айтмоқдасиз. Шу билан ҳам Қозоғистон кичик Оролни сақлаб қолишнинг уддасидан чиқди. Бунинг сири нимада деб ўйлайсиз?\nАлексей Гончаров: Биринчидан, кичик Оролнинг ҳажми катта Оролга қараганда анча кичик. Агар катта Оролда яқинда 60 куб чақирим сув бўлган бўлса, кичик Оролда эса Қирғизистондаги Тўқтагул сув омбори билан деярли бир хил - 25 куб чақирим сув бор. Шунинг учун ҳам Қозоғистонга бир мунча осонлик туғдирди ушбу кўлам. Иккинчидан, Сирдарёнинг Оролга бораётган бир йиллик оқими тахминан 13 куб чақиримни ташкил қилади. Амударё эса, Днепрга ўхшаш йирик дарёлар каби 50 куб чақирим сувга эга.\nБи-би-си: Бироқ Амударё шунчалик катта бўлса-да, унинг суви нима учун Оролга етиб бормаяпти?\nАлексей Гончаров: Сабаби битта, у ҳам бўлса, Туркманистоннинг Қорақум канали. Менимча, ҳозир Туркманбоши деб аталса керак. Ушбу канал қурилганда Орол қуришни бошлади. Ана шу канал Оролни қуритди. Чунки у сувнинг асосий қисмини олади. Агар хотирам панд бермаса, 40 куб чақиримдан кўпроқ сувни тортиб олади. Амударёнинг 4 дан 3 қисмини олади. Қадимий Хоразм воҳасидаги деҳқонлар учун эса 4 дан бир қисми қолаяпти.\nАлексей Гончаров: Оролни сақлаб қолишга умид борми?\nБи-би-си: Оролни сақлаб қолишнинг фақат бир йўли бор. Марказий Осининг суви ўртача 150 миллион одамга етади. Ҳозирда бу минтақада аҳоли анча кам яшайди, аммо сув етишмаяпти. Чунки сувни тежаш технологиялари ишлатилмаяпти. Суғориш тизимлари қадимийлигича қолмоқда, жуда ҳам кўп сув ерга сингиб кетмоқда. Яъни биз сувни шунчаки йўқотаяпмиз. Аллақачон жанубий Қозоғистонда қўлланила бошлаган томчилаб суғориш каби ҳамма ерга сувни тежайдиган технологиялар киритилиши керак. Ўшанда сув ҳаммага, одамларга ҳам, ўсимликлар ва Оролга ҳам етади. Аммо бунинг учун деҳқоннинг психологиясини ўзгартириш ва ушбу янги технологияларга маблағ ажратиш зарур.


Қуръони Kаримда аёл ҳақ-ҳуқуқи хусусида | Muslimaat.uz\nМанзилингиз:Муслимаат»Муслима»Қуръони Kаримда аёл ҳақ-ҳуқуқи хусусида\nBy Muslimaat on\t Sentabr 25, 2011 Муслима\nАллоҳ Таоло инсонларни севги-муҳаббат билан бир-бирига боғлаб қўйган. Рум сурасининг 21-ояти:\n«Унинг аломатларидан (яна бири) – сизлар (нафсни қондириш жиҳатидан) таскин топишингиз учун ўзларингиздан жуфтлар яратгани ва ўртангизда иноқлик ва меҳрибонлик пайдо қилганидир. Албатта, бунда тафаккур қиладиган кишилар учун аломатлар бордир» дейиш билан бизга жуда катта сабоқ беради.\nБу дунёнинг сўнгсиз алам ва изтироблари эр-хотин ўртасида баҳам кўрилади. Икки инсонни бу даражага олиб чиққан нарса уларнинг гўзал ахлоқидир. Инсонга ярашмайдиган ҳамжиҳатликдан холи ҳаракат эса имонсизликдир. Қуръони каримга ишониб, унинг йўлидан юрганлар ҳақиқий севги билан бир-бирларига боғланадилар. Аксинча ҳаракат қилганлар эса нақадар бой бўлишмасин, бахтсиз ҳаёт кечирадилар.\nМўминларнинг энг яхшиси Ҳақ йўлида ўз аҳли аёлига лутфкор бўлганидир. Расулуллоҳ соллаллоҳу алайҳи васаллам: «Мўминларнинг иймони комил бўлгани, ахлоқ жиҳатдан энг гўзали ва аҳли аёлига лутфли бўлганидир» деб марҳамат қилганлар.\nКўриниб турганидек, аёллар оила ва жамиятда муҳим ўрин тутади. Улар фарзанд тарбиясида муҳим унсурдирлар. Ахлоқи ва иймони гўзал бўлган аёл тақдирланади, иймони комил бўлмаган ва молпараст аёллар эса қораланади.\nҚуръони каримда инсонга баъзи ўгитлар берилади. Уларнинг ҳаёсиз ҳолатда юрмаслиги уқтирилади. Авратини ёпмаган аёл ўзини ёмон ишларга йўналтирган бўлади.\nБунинг натижасида эса ўз жуфти ҳалоли бўлган эрини рози қила олмайди.\nБир ҳадиси шарифда: «Қайси аёл эрини хушнуд этган ҳолда вафот этса, жаннатга киради», деб марҳамат қилинади.\nБошқа бир ҳадисда эса: «Бир аёл беш вақт намоз ўқиб, рўзасини адо этиб, номусини ҳимоя қилиб, эрига итоат қилса, Парвардигорининг жаннатига киради», дейилади.\nҚуръони каримнинг Нисо сурасида аёлларга хос хусуслар баён этилади. Жумладан, Нисо сурасининг 13-, 14-, 15-, 16-оятларида:\n«Ана шулар Аллоҳнинг ҳудуд (чегара)ларидир. Ким Аллоҳ ва (Унинг) Пайғамбарига итоат этса, уни остидан анҳорлар оқиб турадиган боғларга (жаннатга) киритур. (Улар) у ерда абадий (бўлурлар). Бу улкан ютуқдир. Ким Аллоҳ ва (Унинг) Пайғамбарига итоатсизлик қилса ва ҳудудларидан тажовуз қилса, уни дўзахга абадий (қолиш учун) киритур ва унинг учун хор қилувчи азоб (бордир). Хотинларингиздан фоҳишалик қилганларига ўзларингиздан (эркаклардан) тўрт кишини гувоҳ қилингиз. Агар улар гувоҳлик берсалар (ва зино қилганлари ўз исботини топса), то уларга (хотинларга) ўлим келгунга қадар ёки Аллоҳ бирор йўл қилгунча, уларни (ўзлари яшаётган) уйларда сақлаб турингиз. Сизлардан ўша (зинокорлик)ни қилганларнинг иккиси (эркак ва аёл)га (койиш ва таъзирларини бериш билан) азият (жазо) берингиз. Агар улар тавба қилиб, (ўзларини) тузатсалар, уларни тинч қўйингиз. Албатта, Аллоҳ тавбаларни қабул қилувчи, раҳмли Зотдир», деб марҳамат қилинади.\nТаҳрим сурасининг 6-оятида:\n«Эй, имон келтирганлар! Ўзларингизни ва оила аъзоларингизни ёқилгиси одамлар ва тошлар бўлмиш дўзахдан сақлангизки, унда дағал ва қаттиққўл, Аллоҳ буюрган нарсага итоатсизлик қилмайдиган, фақат буюрилган ишни қиладиган фаришталар (хизмат қилур)», деб марҳамат қилинади.\nДўзахдан асраш уй ичида оила аъзоларини ёмон ахлоқдан асраш орқали амалга ошади. Инсонлар Қуръони каримда баён этилган гўзал ахлоқ билан ўзаро муҳаббат воситасида бир-бирларига боғлансалар, Расулуллоҳ кўрсатган йўлда юрсалар, ўзлари ва оилаларини дўзах азобидан қутқарган бўладилар.


РЎз ва ФАР ўртасида санитария ва чорвачилик лойиҳалари бўйича шартномалар имзоланди\nЎзбекистон ва санитария ва чорвачилик соҳасида ҳамкорлик қилиш учун келди\n30 Mart 16:32 Иқтисодиёт\nКЕЛИШУВ санитария ФРАНЦИЯ Франция тараққиёт агентлиги хамкорлик чорвачилик\nЎзбекистон Республикаси олий Мажлиси қонунчилик палатаси ва Халқ депутатлари вилоят, туман ва шаҳар кенгашларига сайлов ўтказувчи округ сайлов комиссияларининг раислари ва аъзолари иштирокида семинар бўлиб ўтди.\nЎзбекистон ҳукумати ва Франция тараққиёт агентлиги (ФТА) 25-март Навоий, китоб ва Шаҳрисабзда сув инфротузилмасини ривожлантириш ҳамда чорвачилик соҳасига инклюзив ва иқтисодиётга мос инвестицияларни молиялаштиришга имкон беради, деб хабар беради ФТА.\nОлти йил ичида Навоий вилоятининг Карман, Қашқадарёнинг Шаҳрисабз ва Китоб шаҳарларида марказий канализация тизими қурилади ва реконструксия қилинади. Ушбу дастур учун ФТА кредити 105 милион еврони ташкил қилади.\nЧорвачилик соҳасига имтиёзлар ва субсидиялар берилади\nЧорвачиликни ривожлантириш лойиҳаси учун Европа Иттифоқидан грант молиялаштириш бўйича келишув 7,6 миллион евро миқдорида маблағни назарда тутади. Аввалроқ, 2021 йилнинг июн ойида ФТА худди шу лойиҳа учун 100 миллион евро ажратган эди.\nБиргаликда бу маблағлар янада мослашувчан ва иқлимга чидамли амалиётларни қўллашга қодир бўлган кичик ишлаб чиқарувчиларнинг ўсиш потенциалига асосланган чорвачиликни ривожлантиришнинг янги моделини амалга оширишни молиялаштириш учун ишлатилади.\nЕвропа Иттифоқи гранти иштирокчи молия институтлари ва чорвачилик соҳасида иштирок этувчи бошқа институтлар учун техник ёрдам дастурини қамраб олади. Европа Иттифоқи маблағлари, шунингдек, кичик хўжаликларнинг кредит олишларини рағбатлантириш учун инвестиция грантини молиялаштириш учун ишлатилади. Дастур ҳақида қўшимча маълумотни ФТА веб-сайтида топишингиз мумкин.\nЎзбекистонда савдо ҳажмининг деярли 60% пойтахтга тўғри келмоқда\nЎзбекистоннинг олтин-валюта захиралари камайиб бормоқда\nОсиё банки Сирдарёдаги иссиқлик электр станциясини қуриш учун 100 миллион доллар ажратади


16.03.2018 21:16 0 1764\nКомпьютерни ўчириб ёқинг\nАгарда ўчмай қолган папкадан тезроқ қутулишни истасангиз даставвал компьютерингизни ўчириб ёқинг. Кўплаб ҳолатларда компьютерни ўчириб-ёқиб, шундан кейин «Ўчириш» тугмасини босиш муаммони ҳал қилади.\nАгарда ўчириш жараёнида «Windows» «ўчиладиган элемент топилмади» дея хабар берса, сизга «архиватор» ёрдам беради. Бунда «7ZIP», «WinRAR»дан фойдаланиш мумкин. Уни ишга тушириб, ўчирилиши лозим бўлган папкани архивга айлантиришдан олдин «Файл сиқилгач, уни ўчириш» функциясини ҳам олдиндан белгилаш лозим. Дастур автоматик равишда дирексерияни ўчириб юборади, сиздан эса фақатгина ҳосил қилинган архивни ўчириш талаб қилинади, холос.\nАдминистраторнинг «Учетные записи» орқали ўчириш\nДирекцияни ўчиришдаги муаммо фойдаланувчи ҳуқуқига боғлиқ бўлиши мумкин. Бу каби ҳолатларда тизим администраторнинг «Учетные записи»га пароль киритишни ёки фойдаланиш ҳуқуқи мавжуд эмаслигини маълум қилади. Уларни чеклаб ўтиш учун талаб қилинган паролни киритиш ёки тизимга администратор сифатида кириб, шундан сўнггина папкани ўчириш мумкин.\nТизимни вирусларга қарши текшириб кўринг\nШунингдек, компьютердаги турли зарарли дастурлар ёки вируслар ҳам папканинг ўчирилишига тўсқинлик қилиши мумкин. Компьютерингизни антивирус ёрдамида текшириб, шундан кейин яна бир бор ўчиришга уриниб кўринг.\nПапка ичида блокланган файллар йўқлигини текширинг\nОдатда папкаларнинг ичидаги файллар ёки дастурлардан фойдаланилаётганида уни ўчириб бўлмайди. Шу каби вазият содир бўлмаётганини текшинг, бу жуда осон: дирекцияни очиб, керакли файлни ажратиб олинг ва уни ўчириб кўринг. Агарда тизим рад қилса уларнинг барчасини тизим созламалари орқали блокдан чиқаринг.\nФайл менежерларидан фойдаланинг\nАгарда стандарт йўл кўрсатгичлар объектларни ўчиришда ёрдам бермаса, унда бошқа бир менежерлардан фойдаланиб кўринг. Масалан, «Total Commander» ёки «Commander One».\nПапкани хавфсиз режимда ўчиринг\nЮқоридаги усуллар ёрдам бермаса компьютерни хавфсиз режимга ўтказинг ва муммони юзага келтираётган дирекцияни танлаб, уни ўчиринг.


Қолган 60 фоиз болалар қачон ва қандай қилиб боғчага жалб этилади? Оғир шарт-шароитларда фаолият юритаётган мактабгача таълим муассасаларидаги аҳвол ўнгланадими? Ота-оналар бундай даргоҳда тарбияланаётган ўғил-қизининг таълим-тарбияси, соғлиғи, овқатланиши, умуман, келажагидан қачон хотиржам бўлади?\nАхборот ва оммавий коммуникациялар агентлигида Мактабгача таълим вазирлиги ташкил этган матбуот анжуманида журналистларнинг шу каби саволларига атрофлича жавоб қайтарилди, дея хабар берди ЎзА.\n«Ўзбекистон Республикаси мактабгача таълим тизимини 2030 йилгача ривожлантириш концепцияси»га мувофиқ 2021 йилга бориб янги боғчалар очиш, давлат-хусусий шериклик асосида ҳамда чекка ҳудудлар учун долзарб бўлган мактабгача таълимнинг муқобил шаклларини ташкил этиш ҳисобига улардаги ўринлар сони 56,8 фоизгача кўпайтирилади. 2030 йилда эса бу рақамни 132,3 фоизга етказиш кутилмоқда.\n– Педагоглар сонини кўпайтириш, шунингдек, ходимларни саралаш, тайёрлаш ва малакасини оширишга янги ёндашувларни татбиқ этиш ишларини давом эттирамиз, – деди мактабгача таълим вазири А.Шин. – Вазирлик вакиллари масъул ходимлар фаолиятини ҳар дақиқада назорат қилиш имконига эга эмас. Шунинг учун ҳам МТМларда малакали, виждонли кадрлар ишлаши биз учун ниҳоятда муҳим.\nБугунги кунда нодавлат мактабгача таълим муассасалари сони 3942 тани ташкил қилмоқда. Вазирлар Маҳкамасининг 2019 йил 29 апрелдаги тегишли қарорига асосан бундай фаолият турини амалга ошириш ҳуқуқини берувчи лицензия чекланмаган муддатга бериладиган бўлди.\n🕔20:20, 21.11.2020 ✔59\nхалқ эҳтиёжига мувофиқми?\n🕔20:19, 21.11.2020 ✔62\nИссиқлик қуввати кўпайтирилади\n🕔10:04, 06.11.2020 ✔77\nБу йилги куз-қиш мавсумига тайёргарлик кўриш доирасида 8 та энергоблок, 15 та қозонагрегати, 5 та БГҚ ва бошқа бир қатор асосий ва ёрдамчи энергия ускуналарини таъмирлаш режалаштирилган.\n✔ 59 🕔 20:20, 21.11.2020\n✔ 62 🕔 20:19, 21.11.2020\n✔ 77 🕔 10:04, 06.11.2020\nОнлайн таълим якунланадими?\nОта-оналар томонидан II чоракдан барча ўқувчилар тўлиқ анъанавий шаклдаги таълимга қайтадими, деган саволлар келиб тушаётгани сабабли Халқ таълими вазирлиги мазкур масала юзасидан изоҳ берди.\n✔ 80 🕔 10:03, 06.11.2020\nМАҲАЛЛАДАН ШИКОЯТИНГИЗ БОРМИ?\nМарҳамат, ишонч телефони ишга тушди!\nЎзбекистон Республикаси Маҳалла ва оилани қўллаб-қувватлаш вазирлигининг «1146» қисқа рақамли ишонч телефони ишга тушди.\n✔ 89 🕔 09:51, 30.10.2020


"Фотон" ва "Кварк" корхоналари биноларида энди Вестминстер Университети талабалари ўқийди.\nҲукумат қарорига кўра, “Фотон” ва “Кварк” ташкилотлари ўз биноларини Тошкент Халқаро Вестминстер Университетига бўшатиб беради.\nЎзбекистон Вазирлар Маҳкамасининг қарорига кўра, “Фотон” конструкторлик бюроси ва “Кварк” илмий-ишлаб чиқариш мажмуаси “Фотон” очиқ акциядорлик жамиятига қўшилади.\nҲозирда иккала ташкилот ҳам ўз ихтиёридаги техника ва асбоб-ускуналарини кўчиришни бошлаб юборишди.\n“Фотон” конструкторлик бюросининг исми сир қолишини истаган ходими Озодликка буларни айтди:\n- Сиз яхшиси бу қарорни қабул қилган Вазирлар маҳкамасига мурожаат қилинг. Биз давлатга қарашли ташкилотмиз. Биз фақат буйруқни бажарамиз. Қарорни ҳукумат қабул қилди. Буни муҳокама қилишга ҳаққимиз йўқ,- деди “Фотон” конструкторлик бюроси ходими.\n“Кварк” илмий-ишлаб чиқариш мажмуасининг телефонлари алоқадан узилгани боис ушбу ташкилот вакиллари билан боғланиш имкони бўлмади.\n“Фотон” очиқ акциядорлик жамиятининг ўзини таништирмаган ходими икки корхонанинг ширкатга қўшилиши ортидаги сабабларни бундай изоҳлади.\n- Бизларга қўшилаëтганининг сабаби Вестминстер университетининг ҳудудини кенгайтираяптию. Бизларга улар қўшилиб кетади. Вестминстер университетига жойлари керак бўлгани учун уларни бизларга қўшиб юборишаяпти. Жой керак бўлгани биринчидан ҳозир ўқиш нималари кенгайтирилаяпти. Бизларда майдонлар бемалол. Бўш жойларимиз бор. Ўша жойларга жойлашишаяпти. Ишини давом эттираверади. Ҳеч қанақа проблема йўқ. Ҳаммаси яхши томонга қилинаяпти,- деди суҳбатдош.\nТошкент марказида жойлашган “Фотон” конструкторлик бюроси ва “Кварк” илмий-ишлаб чиқариш мажмуаси шаҳарнинг Алгоритм даҳасида жойлашган “Фотон” очиқ акциядорлик жамиятининг 2-биносига кўчирилаяпти.\n- Улар ўзи бизларнинг филиал бўлган ўзининг пайтида. Бизларнинг маҳсулот, ишлаб чиқарадиган нарса. Уларнинг ҳамма потенциалини олаяпмиз экспортлари билан. Иш қандай кетаëтган бўлса, шундай давом этаверади. Фотоннинг номида чиқади. Уларнинг экспорти бор, бошқаси бор, ҳеч қанақа ўзгариш бўлмайди. Как юридический лицо чиқишган. Ҳозир энди киради, как положено ўзининг ишини давом эттириб кетаверади,- деди “Фотон” очиқ аксиядорлик жамиятининг ўзини таништирмаган ходими.\nУнинг сўзларига кўра, дастлаб кўчиш ҳаражатлари ташкилотнинг эскирган жиҳозларини сотиш ҳисобидан қопланиши айтилган эди. Бироқ кейинчалик техник жиҳозларни сотмасликка қарор қилинган.\nТошкент Халқаро Вестминстер Университетининг ўзини таништирмаган ходимаси “Фотон” конструкторлик бюроси ва “Кварк” илмий-ишлаб чиқариш мажмуаси бинолари университет таркибига ўтаётганини тасдиқлади.\n- Мана шу бинонинг биттасида инновацион марказ бўлади, биттасида бизларда preuniversity course бор. Ўша курслар бўлади. Университетнинг нулевой курси. Бу дегани агар болалар яхши битирса, университетга киради. Яна “Митрофанов” биносини беришдику. Ўша ерда спортивний центр билан ëпиқ бассейн бўлади,- деди университет ходимаси.\nЎзбекистон Вазирлар Маҳкамасининг жорий йил 19 августдаги 236-сонли қарорига кўра, “Фотон” ва “Кварк” бинолари ҳамда “Митрофанов” номидаги сув спорт саройи эндиликда Тошкент Халқаро Вестминстер Университетининг бир қисми ҳисобланади.\nБу бинолар бузиб ташланмайди, балки қайта таъмир қилиниши айтилмоқда.\nТошкент Халқаро Вестминстер Университети Лондон Вестминстер Университети билан ҳамкорликда 1997 йил ташкил қилинган.\nТошкентдаги ушбу университетнинг характерли томони шундаки, университет битирувчиларига диплом Лондон Вестминстер Университети томонидан берилади.\nБу диплом нафақат Ўзбекистонда, балки халқаро майдонда тан олинади ва талабаларга чет элларда ишлаш ва ўқишни давом эттириш имконини беради.\nУниверситет ходимларининг аксарияти Буюк Британия, АҚШ, Европа ва дунёнинг бошқа бир қанча давлатларидан келган мутахассислардан иборат.\nБугунги кунда Тошкент Халқаро Вестминстер Университети Ўзбекистондаги энг нуфузли олий ўқув даргоҳларидан бири ҳисобланади.


Россиядан 41 миллиард доллар олиб чиқиб кетилади\nРоссия Иқтисодий ривожланиш вазирлиги 2018 йилда мамлакатдан чиқиб кетадиган маблағлар оқими бўйича прогнозни икки бараварга оширди. Бу ҳақда «Иқтисодиёт сурати. 2018 йилнинг августи» вазирлик сайтида эълон қилинган ҳисоботида айтилади.\nОхирги маълумотларга кўра, мамлакатдан 2018 йил охирига қадар аввалроқ айтилганидек 18 миллиард эмас, балки 41 миллиард доллар миқдоридаги маблағлар олиб чиқиб кетилади.\nКапиталнинг чиқиб кетиши - молиявий ҳисобнинг салбий сальдосидир - у мамлакат тўлов балансининг бир қисми саналади. Унда мамлакатга инвестициялар сифатида кириб келган ва олиб чиқиб кетилган маблағлар ҳисобга олинади - ҳам тўғридан-тўғри (бунда компаниядаги улуш ўн фоиздан кўпроқ миқдорда харид қилинади), ҳам портфель (акциялар ва облигацияларнинг миноритар тўпламлари), шунингдек, норезидентларга муқаддам олинган кредитлар бўйича берилган кредитлар ва тўловлар ҳажми.\nДастлабки етти ой давомида Россиядан олиб чиқиб кетилган капиталлар оқими бир йил аввалги 8,7 миллиардга нисбатан 21,5 млрд долларни ташкил этди. Мамлакат МБ фикрича, бундай динамика хорижий активларни фаол сотиб олиш ва чет элликлар олдидаги рус банкларнинг қарзини камайтириш билан боғлиқ.\nЭслатиб ўтамиз, аввалроқ Эстониядаги Danske Bank орқали Россия ва МДҲдан 30 млрд доллар ўтказилгани маълум бўлганди


Намунали ибодатга мувофиқ яшанг. 2- қисм | Тадқиқ сони\nМасиҳ Аллоҳнинг қудратидир\nУ инсонларни севган\nПокликни сақлай оламиз!\n«Кингсли қила олган бўлса, мен ҳам эплайман!»\nНамунали ибодатга мувофиқ яшанг. 1- қисм\nНамунали ибодатга мувофиқ яшанг. 2- қисм\n«Сабр-бардошли бўлишингиз керак»\nТИЛИДА ЎҚИШ аймара албан америка имо-ишора амхар арабча арман ачоли батак (тоба) бенгала бикол бислама болгар бразилия имо-ишора ваиунаики валяйта венгер вьетнам ган грек грузин гуарани гужарати дат деху иврит игбо илоки инглиз индонез исланд исоко испан итальян йоруба каннада каонде карен (сго) каталан кечуа (Боливия) кечуа (Имбабура) кикамба кикуйю килуба киньяруанда кирибати кирунди киси кисонге колумбия имо-ишора конго корейс креол (Гаити) креол (Маврикий) крио латиш литва лози лувале луганда лунда луо майя македон малагаси малайя малаялам мамбуе-лунгу маратҳ мексикан имо-ишора михе монгол море ндебеле (Зимбабве) немис непал нидерланд норвег ньянжа озарбайжон озарбайжон (кирилл ёзувида) олуконзо оромо осетин отетела пангасинан панжоб папьяменто (Аруба) папьяменто (Кюрасао) перу имо-ишора поляк португал румин руньянкоре рус самар-лейте санго сапотек (истмус) себуан сейшель креол серб серб (лотин ёзувида) сидама сингал словак словен сранан-тонго суахили суахили (Конго) тагал тай тамил телугу тив тиграй тожик ток-писин тотор тувалу тумбука турк туркман туркман (кирилл ёзувида) украин урду фижи фин форс француз хауса хилигайнон хинди хири-моту хитой (путунхуа, анъанавий) хитой (путунхуа, соддалаштирилган) хорват цоцил чех чили имо-ишора чилуба читонга читонга (Малави) чичева чичемба чияо чуваш шарқий увеа швед шона эстон эфик япон япон имо-ишора ўзбекча қирғиз қозоқ\n«Қўриқчи минораси» (тадқиқ сони) | Июнь 2015\nОтангиз Худо нималарга муҳтож эканингизни... билади. МАТ. 6:8\nКундалик ризқ-рўзимиз ҳақидаги тилак нимани ўз ичига олади?\nГуноҳларимиз кечирилиши учун нима қилишимиз керак?\nВасвасага берилиб кетмаслигимиз учун, қилган ибодатимизга Яҳова қандай жавоб беради?\n1–3. Яҳова, эҳтиёжларимиздан хабардор эканига бир синглимиз қандай амин бўлган?\nЛАНА 2012 йили ёз кунларининг бирида Германияда содир бўлганларни асло унутмайди. У, ўшанда қилган иккала ибодатига ҳам жавоб олган. Биринчи сафар у, аэропортгача поездда узоқ йўл босиб келаётганида ибодат қилган. Лана Яҳовадан шоҳидлик қилишига имкон бўлишини сўраган. Иккинчи ибодатни эса, у аэропортга келгач, учиш келаси кунга қолдирилганини билганида қилган. Ибодатида Лана, аксарият пулини ишлатиб бўлганини ва тунаб қолиш учун жойи йўқлигини Яҳовага тўкиб солган.\n2 Лана иккинчи ибодатини тугатмасиданоқ, кимдир унга: «Салом, Лана, бу ерда нима қилиб юрибсиз?» — деганини эшитган. Унга гапирган йигит, бирга ўқиган синфдоши бўлиб чиққан. У Жанубий Африкага учиб кетаётгани учун, онаси билан бувиси уни кузатгани келишган экан. Лананинг вазиятидан хабар топгач, йигитнинг онаси Элке, уни уйларида қолишга таклиф қилган. Элке билан онаси, Ланага ниҳоятда меҳмондўстлик кўрсатишган ва унинг эътиқоди ҳамда тўла вақтли хизмати ҳақида кўплаб саволлар беришган.\n3 Эртаси куни эрталаб, мазали нонуштадан сўнг, Лана Муқаддас Китоб ҳақидаги яна анчагина саволларига жавоб берган ва кимдир уларникига такроран ташриф буюриши учун мезбонларнинг манзилини сўраб олган. Лана эсон-омон уйига етиб борган ва доимий кашшоф сифатида хизматини давом эттиряпти. Шундай қилиб у, Яҳова ибодатларини эшитишини, нимага муҳтож эканини билишини ва ёрдам беришини ўзида ҳис қилган (Заб. 64:3).\n4. Қайси эҳтиёжларни кўриб чиқамиз?\n4 Кутилмаганда муаммога дуч келсак, Яҳовага ёрдам сўраб мурожаат қилиш қийин бўлмаслиги мумкин ва У ҳам содиқ хизматчиларининг бундай илтижоларини жон деб эшитади (Заб. 33:16; Ҳик. 15:8). Аммо намунали ибодат устида мулоҳаза юритганимизда, янада муҳимроқ бўлган бошқа эҳтиёжларни назардан четда қолдираётганимизни пайқармиз. Масалан, бу ибодатдаги сўнгги учта тилакда маънавий эҳтиёжларимиз қандай ошкор бўлаётганини кўриб чиқамиз. Шунингдек, ризқ-рўзимиз учун қайғураётиб, қай йўсин тўртинчи тилакка монанд ҳаёт кечира оламиз? (Матто 6:11–13 ни ўқинг).\n«БУГУНГИ РИЗҚ-РЎЗИМИЗНИ БЕР»\n5, 6. Моддий жиҳатдан етарлича таъминланган бўлсак-да, нега бугунги «ризқ-рўзимизни» сўраб ибодат қилиш муҳим?\n5 Эътибор берсак, Исо ибодатида шунчаки бугунги «ризқ-рўзимни» эмас, балки «ризқ-рўзимизни» сўраш кераклигини айтган. Африкадаги Виктор исмли кўчма нозир шундай деб бўлишди: «Рафиқам иккимиз келаси сафар овқатни ёки ижара пулини қаердан оламиз деб ҳаддан ташқари ташвишланишимизга ҳожат бўлмагани учун, Яҳовага тез-тез чин дилдан раҳмат айтиб тураман. Имондошларимиз ҳар куни бизга меҳр ила ғамхўрлик қилишади. Лекин мен, бизга ёрдам бераётганлар ҳам иқтисодий муаммоларини енга олишлари учун ибодат қиламан».\n6 Агар бизда етарлича озиқ-овқат бўлса, камбағалликда яшаётган ёки офатлардан азият чекаётган имондошларимиз тўғрисида ўйлаб кўрсак бўлади. Улар учун фақатгина ибодат қилибгина қолмай, унга яраша йўл тутишимиз ҳам лозим. Мисол учун, ўзимизда борини муҳтож бўлган биродару опа-сингилларимиз билан бўлишишимиз мумкин. Шунингдек, эҳсонларимиз донолик ила қўлланилишини билган ҳолда, умумжаҳон фаолиятимизга мунтазам равишда хайр-эҳсон қилсак бўлади (1 Юҳан. 3:17).\n7. «Зинҳор эртанги кун учун ташвишланмаслик» ҳақидаги насиҳатни Исо қандай тасвирлаган?\n7 Ҳар кунги ризқ-рўзимиз ҳақида айтганида, Исо ҳойнаҳой зарурий эҳтиёжларимизни назарда тутган. Аввалига Исо, Аллоҳ дала гулларини қандай кийинтиришига эътибор қаратиб, сўнг қуйидагиларни айтган: «[Худо] сизларни ҳам кийинтириб қўймасмикин, эҳ имони сустлар?!.. “Нима киямиз?” — деб ортиқ ташвишланманглар». Исо сўзларини бу муҳим насиҳатни такрорлаш билан якунлаган: «Зинҳор эртанги кун учун ташвишланманглар» (Мат. 6:30–34). Бу, пулпараст бўлишнинг ўрнига, асосий кундалик эҳтиёжларимиз учун қайғуришимиз кераклигини кўрсатяпти. Бундай эҳтиёжлар қаторига муносиб уй-жой, оиламизни таъминлашга имкон берадиган иш ҳамда соғлиқ масалаларини донолик ила ҳал қилиш киради. Агар нуқул шундай жисмоний нарсалар тўғрисида ибодат қилаётган бўлсак, бу мувозанатли эмаслигимизни кўрсатади. Биз, бундан анча муҳимроқ бўлган маънавий нарсаларга ҳам муҳтожмиз.\n8. Исонинг кундалик ризқ-рўзимиз тўғрисидаги сўзлари, бизга қайси муҳим эҳтиёжимизни эслатиб туриши керак? (Очқич оятнинг юқорисидаги расмга қ.)\n8 Исонинг кундалик ризқ-рўзимиз тўғрисидаги сўзлари, маънавий озуқага муҳтож эканимизни эслатиб туриши даркор. Исо: «Одам фақат нон билан эмас, балки Яҳованинг оғзидан чиққан ҳар бир сўз билан яшайди»,— деган (Мат. 4:4). Шунинг учун, Яҳова маънавий ризқ-рўзни ўз вақтида етказиб туришини сўраб, тинмай ибодат қилишимиз керак.\n9. Қайси маънода гуноҳимиз қарз билан солиштирилган?\n9 Нега Исо «гуноҳни» «қарз» билан солиштирган? (Мат. 6:12, изоҳга қ.; Луқо 11:4, изоҳга қ.). 1951 йили «Қўриқчи минораси» журналида қуйидагилар ёзилган эди: «Гуноҳ — Худонинг қонунига зид қилмиш бўлиб, бизни Ундан қарздор қилиб қўяди... Гуноҳимиз учун Худо ҳаётимизни талаб қилишга ёки олишга ҳақлидир... У бизни тинчлигидан маҳрум қилиши ва ўртамиздаги барча тинчлик ришталарини узиши мумкин... Биз Унга итоаткорликда намоён бўладиган севгини кўрсатишга қарздормиз. Гуноҳ қилганимизда, Унга тегишли бўлган севгидан иборат қарзимизни тўламаган бўламиз. Гуноҳ қилиш эса, Худони севмаслигимизни англатади» (1 Юҳан. 5:3).\n10. Яҳова гуноҳларимизни нима асосида кечиради ва биз бунга қандай муносабатда бўлишимиз керак?\n10 Худо гуноҳларимизни ўчириши учун фақат битта қонуний асос, яъни Исонинг тўлов қурбонлигини тақдим этган. Ҳар куни кечирилишга муҳтож эканлигимиз, буни эслатиб туради. Бу тўлов тахминан 2 000 йил аввал тўланган бўлса-да, худди бугунги кунда берилган ҳадядай қадрлашимиз керак. Ҳаётимиз учун «тўлов ғоят қиммат» бўлиб, ҳеч бир номукаммал инсон биз учун уни тўлашга қодир эмас (Забур 48:8–10; 1 Бутрус 1:18, 19 ни ўқинг). Шундай экан, ушбу улкан инъом учун Яҳовага тинмай миннатдорчилик билдиришимиз лозим. Қолаверса, «гуноҳларим» эмас, «гуноҳларимиз» дейилгани, Худонинг барча топинувчилари раҳм-шафқатга муҳтож эканини ёдимизга солиб туради. Шуниси аниқки, Яҳова биз ҳадеб ўз маънавий фаровонлигимизни ўйламай, бошқалар ва эҳтимол бизга қарши гуноҳ қилганлар учун ҳам қайғуришимизни истайди. Одатда бундай гуноҳлар арзимас бўлиб, имондошларимизни чиндан севишимизни ва Аллоҳ раҳмдиллик ила бизни кечиргани каби, биз ҳам кечиришга тайёр эканимизни исботлаш имконини беради (Колос. 3:13).\nХудо сизни кечиришини истасангиз, сиз ҳам кечиримли бўлинг (11- хатбошига қ.)\n11. Нима учун кечиримли бўлиш истаги ўта муҳим?\n11 Афсуски, номукаммал кишилар сифатида, баъзан кимгадир кек сақлашимиз мумкин (Лев. 19:18). Бу борада гап очганимизда, бошқалар бизнинг томонимизни эгаллагани натижасида, жамоатда бўлинишлар юзага келиши ҳеч гап эмас. Агар бундай вазият давом этишига йўл қўйсак, Худонинг раҳм-шафқати ва тўловга ҳурматсизлик қилаётганимизни кўрсатамиз. Борди-ю, кечиримли бўлишни истамасак, самовий Отамиз ҳам Ўғли берган тўловнинг баҳосини бизга қўлламай қўяди (Мат. 18:35). Исо намунали ибодатни айтгач, буни батафсил тушунтириб берган (Матто 6:14, 15 ни ўқинг). Хуллас, Худонинг кечиримлилигидан фойда олишни истасак, жиддий гуноҳдан қочишга интилишимиз даркор. Гуноҳдан қочиш истагимиз, эътиборимизни намунали ибодатдаги кейинги тилакка қаратади (1 Юҳан. 3:4, 6).\n«ВАСВАСАГА БЕРИЛИБ КЕТИШИМИЗГА ЙЎЛ ҚЎЙМА»\n12, 13. а) Исо сувга чўмганидан кўп ўтмай нима содир бўлган? б) Нега васвасага берилсак, бошқаларни айбламаслик керак? в) Исо ўлимигача содиқ қолиб нимани исботлаган?\n12 Исо сувга чўмганидан кўп ўтмай содир бўлган воқеани муҳокама қилсак, нега: «Васвасага берилиб кетишимизга йўл қўйма»,— деб сўрашимиз кераклигини тушунамиз. Аллоҳнинг муқаддас руҳи Исони саҳрога бошлаб кетди ва «у ерда Иблис уни васвасага солди» (Мат. 4:1; 6:13). Бу бизни ҳайрон қолдириши керакми? Агар Худо Ўғлини ер юзига жўнатганининг асл сабабини билсак, йўқ. Одамато билан Момоҳаво Аллоҳнинг ҳукмдорлигини рад этишганида, муайян масала юзага келган эди. Унга тегишли айрим саволлар ҳал қилиниши учун вақт талаб этиларди. Масалан, Худо инсонни яратаётиб, ниманидир нотўғри қилганмиди? Мукаммал одам «ёвуз Шайтоннинг» босимига қарамай, Худонинг ҳукмдорлигини қўллаб-қувватлашининг имкони бормиди? Шайтон таъкидлаганидай, инсоният Яҳованинг бошқарувидан мустақил яшаса, чиндан ҳам яхшироқ бўлармиди? (Ибт. 3:4, 5). Бу каби саволларнинг ечими вақт талаб этарди. Айнан шу туфайли, барча онгли мавжудотлар Яҳова ҳукмронлигини энг аъло йўл билан амалга оширишини билиб олишарди.\n13 Яҳова муқаддас ва асло ҳеч кимни ёвузлик қилиши учун васвасага солмайди. Аксинча, «васваса қилувчи» Иблисдир (Мат. 4:3). У, тўғри йўлдан оздирадиган вазиятларни юзага келтириши мумкин. Аммо васвасага берилиш-берилмаслик ҳар кимнинг ихтиёрида (Ёқуб 1:13–15 ни ўқинг). Исо ҳам ўз навбатида Худонинг Каломидан мос оятларни келтириб, барча васвасаларни дарҳол рад этган. Шу йўсин у, Худонинг одил ҳукмдорлигини қўллаб-қувватлаган. Лекин Шайтон ҳам бўш келмай, фақатгина «қулай фурсатгача» ортга чекинган (Луқо 4:13). Исо, Шайтон унинг садоқатини синдириш учун қилган барча ҳаракатларига қаршилик қилишда давом этган. Масиҳ Яҳованинг адолатли ҳукмдорлигини қўллаб-қувватлаб, мукаммал инсон энг оғир синовлар қаршисида ҳам содиқ қола олишини исботлаган. Шунга қарамай, Шайтон Исонинг барча издошларини, жумладан сизни ҳам тузоққа илинтирмоқчи.\n14. Васвасага берилмаслик учун нима қилишимиз керак?\n14 Худонинг ҳукмдорлиги борасидаги масала ҳануз ечилмаган экан, Яҳова, «васваса қилувчи» бу дунёдан фойдаланиб бизни синашига йўл қўйяпти. Аллоҳ бизни ҳеч ҳам синамайди. Аксинча, У бизга ишонади ва ёрдам беришни истайди. Ирода эркинлигимизни ҳурмат қилган ҳолда Яҳова васвасага тушишимизнинг олдини олмайди. Биз ўз томонимиздан иккита нарса, яъни маънан ҳушёр туришимиз ва астойдил ибодат қилишимиз керак. Яҳова ибодатларимизга қандай жавоб беради?\nМаънавийлигингизни асраб, хизматда ғайратли бўлинг (15- хатбошига қ.)\n15, 16. а) Рад этишимиз керак бўлган айрим васвасалар қайсилар? б) Васвасага берилишимизга ким айбдор?\n15 Яҳова, васвасаларга қарши туришимизга куч бағишлайдиган муқаддас руҳини беряпти. Шунингдек, Аллоҳ Ўз Каломи ва йиғилишлар орқали қочишимиз керак бўлган вазиятлардан, масалан кўп вақт, пул ва кучимизни кераксиз моддий нарсаларга сарфлашдан огоҳлантиряпти. Эспен ва Янне жуфтлиги Европадаги ривожланган бир мамлакатда яшайди. Анча йиллар мобайнида, улар мамлакатидаги ваъзгўйларга эҳтиёж катта бўлган ҳудудда доимий кашшоф бўлиб хизмат қилишган. Тўнғич фарзанди дунёга келганида, улар кашшофликни тўхтатишган ва ҳозир улар яна бир болали бўлишди. Эспен биродаримиз шундай деди: «Энди хизмат билан боғлиқ ишларга аввалгидай кўп вақт ажрата олмаётганимиз боис, васвасага берилиб кетмаслигимиз учун Яҳовага тез-тез ибодат қилиб турамиз. Биз Яҳовадан маънавийлигимизни асрашга ва хизматда ғайратли қолишга ёрдам беришини сўраймиз».\n16 Замонамизда кенг тарқалган яна бир васваса, бу порнография томоша қилишдир. Ушбу васвасага берилсак, бунда Шайтонни айблай олмаймиз. Нега? Чунки Шайтон ва унинг дунёси, бизни ўзимиз истамаган нарсани қилишга мажбурлай олмайди. Айримлар онгини ёмон нарсалар эгаллаб олишига йўл қўйишгани учун порнографияга мойил бўлиб қолишган. Аммо минглаб имондошларимиз қилаётгандай, бу васвасани рад этиш бизнинг ҳам қўлимиздан келади (1 Кор. 10:12, 13).\n«ЁВУЗ ШАЙТОНДАН ХАЛОС ЭТ»\n17. а) Қандай қилиб ёвуз Шайтондан халос бўлиш ҳақидаги тилагимизга яраша ҳаёт кечиришимиз мумкин? б) Яқинда нимадан озод бўламиз?\n17 «Ёвуз Шайтондан халос эт» дейилган тилакка мувофиқ яшаш учун, Шайтоннинг дунёсига тегишли бўлмаслигимиз керак. Шунингдек, «дунёга ва ундаги нарсаларга муҳаббат қўймасликка» интилишимиз лозим (Юҳан. 15:19; 1 Юҳан. 2:15–17). Бундай қилиш тўхтовсиз курашиш демакдир. Яҳова ушбу тилакка жавоб бериб, Шайтонни ва унинг ёвуз дунёсини йўқ қилганида, нақадар енгил нафас олишимизни бир тасаввур қилинг-а?! Ҳозирча эса, шуни ёдда тутишимиз керакки, Шайтон осмондан отилганида, вақти оз қолганини яхши биларди. У қаҳр-ғазабга тўлиб, бенуқсонлигимизни синдириш учун қўлидан келган барча нарсани қиляпти. Шунинг учун, Шайтондан халос бўлишни сўраб, ибодат қилишда давом этишимиз керак (Ваҳ. 12:12, 17).\n18. Шайтон дунёсининг якунида омон қолиш учун нима қилишда давом этишимиз керак?\n18 Шундай бахтли якунни кўришни истайсизми? Унда, Худонинг Шоҳлиги Унинг исмини муқаддас қилиши ва иродаси ерда ҳам бажо бўлиши ҳақида тинмай сўранг. Яҳова маънавий ва жисмоний эҳтиёжларингизни қондиришига ишонинг. Илойим, намунали ибодатга мувофиқ яшашга қарорингиз қатъий бўлсин!\n«ҚЎРИҚЧИ МИНОРАСИ» (ТАДҚИҚ СОНИ) Июнь 2015


Чўлоқ бўри | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариЧўлоқ бўри\nБир бойнинг уч ўғли бор экан. Бойнинг катта боғи ҳам бор экан. Боғида бир туп чинори бор экан. Бу чинор тилладан экан. Ҳар куни бир барги йўқолиб қолар экан. Бой ғазабланиб, катта ўғлини пойлатибди. Эртасига ўртанчасини пойлатибди. Учинчи куни энг кичкинасини қўйибди. Ўша куни бир тилла қуш келиб, чинорнинг битта баргини узиб кетибди. Кичик ўғли:\n— Ота, бир тилла қуш келиб, баргини узиб кетди. Отишга кўзим қиймади, — дебди.\nОтаси уч ўғлига ғазаб қилибди:\n— Топсаларинг топганинг, топмасаларинг бошларинг ўлимда, — дебди. Икки ўғли кулча-кўмачини ғамлаб, йўлга кетибди. Энг кичиги ҳеч нарса олмасдан йиғлаб кетибди.\nУч айрилиш йўлга боришибди. У ерда бир тош бор экан, у тошга: “борса келмас”, “борса келар”, “борса хатар” деб ёзиб қўйилган экан. Энг каттаси “борса келар”га, ўртанчаси “борса келмас”га, кичиги “борса хатар”га кетибди. Кичиги бир сувнинг бўйига бориб, бир дона нонни сувга тегизиб еб ўтирган экан, бир чўлоқ бўри келиб қолибди. Қўрққанидан ноннинг ярмини бўрига берибди. Ўрнидан турган вақтда:\n— Қаёққа борасан? — деб сўрабди бўри.\n— “Борса хатар”га бораман, — дебди у.\n— “Борса хатар” олти ойлик йўл, етолмассан. Устимга мингин, кўзингни юмгин, олти ҳатлаб етказай, — дебди. Бола шундай қилибди. Бўри:\n— Кўзингни оч, — дебди. Бола кўрса, тахт тагида турибди. Бўри:\n— Қирқ поғонали шотига чиқасан, қушни олсанг, чаккасини олма, — дебди. Бола қушни олибди. “Узоқ йўлда ерга қўяманми”, дебди-да, чаккасини ҳам олибди. Чаккасида қўнғироқлар бор экан, жаранг-журунг қилибди. Вазирлар болани қўлга тушириб олиб, подшоҳнинг олдига олиб кирибдилар. Подшоҳ:\nСен қайси элдан келдинг? — дебди.\n— Боғбондан келдим, — дебди бола.\n— Нима учун келдинг? — дебди подшоҳ.\n— Қуш учун келдим, — дебди бола.\n— Қуш учун келган бўлсанг, Мағрибда бир подшоҳнинг қизи бор, олиб келиб бергин, қушимни бераман, — дебди подшоҳ.\nБола қайтиб пастга тушибди. Чўлоқ бўри:\n— Калласи катта бойвачча, нима иш қилдинг? — дебди.\nБола бўлган воқеаларни айтиб берибди. “У қизнинг шаҳри саккиз ойлик йўлдир. Устимга мин, кўзингни юм!” дебди бўри ва саккиз ҳатлаб болани етказибди. Бола ўзини тахт тагида кўрибди.\n— Қизни олсанг, рўмолини олма, рўмолини олсанг, қизни олма, — деб гап ўргатибди бўри. Бола чиқиб, қизни ухлаб ётган еридан олибди.\n“Узоқ йўлда бошяланг олиб кетаманми”, деб рўмолини ҳам олибди.\nТағин қўлга тушибди. Уни подшоҳнинг олдига олиб киришибди. Подшоҳ: “Фалон жойда ялмоғиз кампирнинг бир оти бор, шуни олиб келиб берсанг, сўнг қизимни бераман”, дебди. Бола бўрининг олдига чиқиб:\n— Тўрт ойлик йўлда бир от бор, шуни олиб келиб берсанг, қутуласан, дейди, — дебди.\n— Устимга мин, кўзингни юм!— дебди бўри.\nТўрт ҳатлаб унга ҳам олиб борибди. Кўзини очса, ўзини бир Чангалимозандаронда кўрибди. Бўри:\n— Ер тагидан тешиб кирасан, охурнинг ёнидан чиқасан. Бош чиқарган вақтингда от бир кишнайди. Кампир ётган еридан безовта бўлиб чиқиб, отини уради. “Ҳаромгина ўлгур, сен нимага кишнай берасан, нимани билдинг”, деб уриб-уриб кириб кетади, — дебди.\nБола шуларнинг ҳаммасини айтганидек бажарибди. Отни олиб чиқибди. Чўлоқ бўри иккаласи подшоҳнинг олдига жўнабди. Йўлда бўри:\n— Эй, калласи катта бойвачча, шу отни подшоҳга берасанми? — дебди.\n— Нима қиламиз? —дебди бола. Бўри:\n— Бир юмалаб бундан ҳам яхши от бўламан. “Битта от деб эдингиз, иккита қилиб келдим”, дейсан. “Танлаб олинг”, деганингда, мени танлаб олади. Сен қизни мингаштириб олиб кетасан. Орқангдан мен кўк каптар бўлиб учиб, етиб оламан, — дебди.\nБола бўри айтганини бажо келтирибди. Подшоҳнинг олдига кирибди.\n— Икки отдан биттасини танлаб олинг, — дебди. Подшоҳ чўлоқ бўрини танлаб олибди. Йигит қизни олиб кетибди. Орқасидан кўк каптар бўлиб бўри етиб олибди.\n— Э, калласи катта бойвачча, шу қизни подшоҳга берасанми? — дебди.\n— Нима қиламиз бўлмаса?\n— Мен бир юмалаб бир қиз бўлай. Подшоҳ мени танлайди. Сен қизни ҳам, қушни ҳам олиб кета берасан. Мен орқангдан кўк каптар бўлиб учиб бораман, — дебди.\nБола шундай қилибди. Бола:\n— Битта қиз деб эдингиз, икки қиз келтирдим, танлаб олинг, — дебди.\nПодшоҳ чўлоқ бўрини танлаб олибди. Учаласини олиб йигит жўнаб кета берибди. Бола қуш, қиз ва отни олиб, бояги ерига — нон еган жойига етибди. Бўри ҳам етиб келибди. Чўлоқ бўри:\n— Бир қуш деб эдинг, шунча нарсали қилиб қўйдим, берган яримта нонингга рози бўлгин, — деб кўздан ғойиб бўлибди.\nБола акаларини истаб, “борса келар”, “борса келмас” кўчаларга кирибди. Уларни топибди. Бири ошпазга ўт ёқар, бири ҳаммомда гўлоҳ экан. Акаларини чақириб:\n— Энди кетайлик, — дебди.\nЙўлга тушибди. Йўлда иккала акаси укасини ўлдиришга маслаҳат қилибди. Укасининг кўзини ўйиб, бир чуқурга ташлабдилар. Бари нарсаларини олиб жўнабдилар. Оталарининг олдига борибдилар. Отаси кичик ўғлидан бехабар, тўй-томошаларни қилиб берибди. Қиз, қуш, отлар овқат емай, йиғлашармиш.\n— Нимага бунақа қиласизлар? — деб сўрабди бой. Билсаки, буларни кичкина ўғли олиб келган экан. Акалари унинг кўзини ўйиб, чуқурга ташлаб келган эканлар.\nҚиз уларни бойнинг кичик ўғли ётган жойга бошлаб олиб борибди. Қарасалар, бола чала ўлик бўлиб ётган экан. Олиб келибдилар, табибга кўрсатиб даволагандан сўнг, бой иккала катта ўғлини жазолашга буюрибди. Бой қизни кичик ўғлига берибди. Хиёнат қилганлар жазоларини тортибдилар. Булар мурод-у мақсадига етибдилар.\n← Аввалги Аввалги Мислабу\nКейинги → Кейинги: Фарҳод ва Ширин


Ироқ миллий авиакомпанияси Iraqi Airways миграция инқирози сабабли Беларусь пойтахти Минскка парвозларни тикламасликка қарор қилди. Халқаро ҳаво транспорти уюшмаси (IATA) ушбу қарорни қўллаб-қувватлаган. Бу ҳақда Еврокомиссия расмий вакили Дана Спинант маълум қилди.\n“Iraqi Airways Беларусга парвозларни тикламаслигини тасдиқлади”, деб айтган Спинант.\nСпинант 15 ноябрда Европа иттифоқи давлатлари ташқи ишлар вазирлари Брюсселдаги учрашувда Беларусга янги санкциялар киритишни муҳокама қилиши ва “Яқин Шарқ давлатларидан Беларусга кейинчалик Польшага ташлаш учун мигрантларни етказаётган хорижий авиакомпаниялар “қора рўйхати”ни тайёрлаётганини қўшимча қилган.\nАввалроқ Туркиянинг Turkish Airlines авиакомпанияси Беларусь чегарасидаги миграция инқирози сабабли Минскка рейсларига Ироқ, Сурия ва Яман фуқароларини олмаслигини маълум қилган. Компания Беларусга атайлаб мигрантларни етказишда айбланган ва миграция оқимини тўхтатишда Европа иттифоқи билан ҳамкорлик қилмаса, санкцияларга учраши мумкинлиги айтилган.\nТаъкидланишича, Европа иттифоқи вакиллари ҳозирда Миср, Қатар, Марокаш, БАА ва Уммон авиакомпаниялари билан Минскка муҳожирларни етказишга тўсқинлик қилиш бўйича музокаралар олиб бормоқда.\nБМТ Хавфсизлик кенгаши ҳам Беларусни миграция инқирозида айблаган.\nЁзда Беларуснинг Польша ва Болтиқбўйи давлатлари билан чегарасида Ғарбий Европага ўтишга уринаётган Яқин Шарқ ва Африкадан қочқинлар оқими кўпайганди.\n8 ноябрда Польша ва Беларусь чегарасида 2 мингга яқин қочқин йиғилгандан кейин вазият кескин тус олган. Польшалик ҳарбийлар қочқинларнинг чегарани ёриб ўтишга бир нечта уринишлари олдини олишган.\nЛитва, Латвия ва Польша ушбу вазиятда Беларусни айбламоқда, бироқ Минск бу айбловларни рад этмоқда.\nМинск Россия ҳарбий базаларига эҳтиёжи йўқлигини билдирди


Кобул аэропортида Италия ҳарбий самолёти ўққа тутилди - 26.08.2021, Sputnik Ўзбекистон\nКобул аэропортида Италия ҳаво кучларига тегишли самолёт ўққа тутилди - ОАВ 26.08.2021, Sputnik Ўзбекистон\nТОШКЕНТ, 26 авг — Sputnik. Кобул аэропортида Aфғонистондан фуқароларни эвакуация қилишда иштирок этаётган Италия ҳаво кучлари самолётлари ўққа тутилди, деб хабар қилди Agi агентлиги ҳарбий манбаларига асосан.Самолётда журналистлар ва 98 нафар фуқаро бўлган. Тахминларга кўра, C-130J аэропортдан учиб чиққач дарҳол оғир автоматик қуроллардан ўққа тутилди. Агентлик қайд этишича, отишма аэропорт ташқарисидан ёки яқин тепаликдан амалга оширилган.Йўловчи ва экипаж аъзоларидан ҳеч ким яраланмади.Самолёт қўмондони фавқулодда маневр қилди. Самолёт Кувайтга йўл олди, у ердан йўловчилар бошқа самолётда Италияга учади.Кейинчалик Corriere della Sera нашри "Италия разведкаси Кобул аэропортида Италия ҳарбий самолётига эмас, балки аэропорт ҳудудига киришга уринаётган оломонни ҳайдаш учун ўқ отилган", - деб хабар қилди.Эслатиб ўтамиз, Буюк Британия Мудофаа вазири Қобул аэропортида яқин соатларда теракт юз беради, дея огоҳлантирганди."Британия ҳукумати бир неча соат ичида Қобул аэропортида теракт юз беришини кутмоқда. Бир ҳафта ичида разведка аэропортга уюштирилаётган ҳужум муқаррарлигига ишонч ҳосил қилди", - деб баёнот берди Бирлашган қироллик Қуролли кучлари вазири Жеймс Хеппи.\n18:06 26.08.2021 (янгиланди: 18:49 26.08.2021)\nКобул аэропортида Италия ҳаво кучларига тегишли самолёт ўққа тутилди - ОАВ\nТОШКЕНТ, 26 авг — Sputnik. Кобул аэропортида Aфғонистондан фуқароларни эвакуация қилишда иштирок этаётган Италия ҳаво кучлари самолётлари ўққа тутилди, деб хабар қилди Agi агентлиги ҳарбий манбаларига асосан.\nСамолётда журналистлар ва 98 нафар фуқаро бўлган. Тахминларга кўра, C-130J аэропортдан учиб чиққач дарҳол оғир автоматик қуроллардан ўққа тутилди. Агентлик қайд этишича, отишма аэропорт ташқарисидан ёки яқин тепаликдан амалга оширилган.\nЙўловчи ва экипаж аъзоларидан ҳеч ким яраланмади.\nСамолёт қўмондони фавқулодда маневр қилди. Самолёт Кувайтга йўл олди, у ердан йўловчилар бошқа самолётда Италияга учади.\nКейинчалик Corriere della Sera нашри "Италия разведкаси Кобул аэропортида Италия ҳарбий самолётига эмас, балки аэропорт ҳудудига киришга уринаётган оломонни ҳайдаш учун ўқ отилган", - деб хабар қилди.\nЭслатиб ўтамиз, Буюк Британия Мудофаа вазири Қобул аэропортида яқин соатларда теракт юз беради, дея огоҳлантирганди.


20 апрел 2021, Тошкент вақти: 11:34\nСурхондарё вилоят, Бойсун туманида ўқитувчилар 5 кунлик иш ҳақининг “ихтиёрий равишда хайрия”га ўтказилганидан норозилик билдирмоқда.\nЎқитувчилар олдинроқ 2 кунлик маоши "Маҳалла" хайрия жамғармасига ўтказилиши айтилганини, улар рози бўлганини, бироқ амалда 5 кунлик маош ушлаб қолинганини айтишди.\nЎқитувчиларнинг бу иддаоларини Бойсун туман халқ таълими бўлими мулозими тасдиқлади.\nБойсун туман ҳокимлиги бухгалтери ўқитувчиларининг иддаоларини рад этишга уринди.\nТуман ҳокими ўринбосари эса, хайрия пулларини ўтказиш бўйича "план" борлигини айтди.\nСурхондарё вилоятидан Озодликка уланган бир гуруҳ мактаб ўқитувчилари Бойсун туман ҳокимлиги улардан “икки кунлик” деб, беш кунлик иш ҳақини "Маҳалла" хайрия жамғармасига ўтказиб юборганидан шикоят қилди.\nТуман мактабларидан бирида ишлайдиган ўқитувчи, исми сир қолиши шарти билан, Озодликка буларни сўзлаб берди:\n- 17-18 август кунлари “Умумхалқ ҳашар”, деб Бойсун туман ҳокимияти ўқитувчилардан пул йиққан эди. Тумандаги ҳамма ўқитувчиларга “2 кунлик ойликларингни ўтказиб берасизлар!”, деганди. Жами 158 миллион сўм пул атрофида йиғилиши керак бўлган. Бунинг ўрнига Алишер Нормаматов – туман ҳокими муовини – 290 миллион сўм пул йиғдирган. Бу шу ҳоким муовинининг иши! Бундан биз, ўқитувчилар, норозимиз. Бош прокуратура, бошқа жойларга ёздик – натижа йўқ.\nШикоятчининг иддаосича, ўқитувчилардан йиғиб олинган маблағлар Бойсун туман ҳокимлиги ҳисобига ўтказилган.\nБойсунлик ўқитувчилар маҳаллий ҳокимиятга усиз ҳам кам маош олувчи ўқитувчилар ҳисобига “юқоридан” туширилаётган турли буйруқларни ижро этиш ва ғазнани тўлдиришга кўникиб қолганига ишора қилди.\nЎқитувчиларнинг бу иддаоларини Озодликка Бойсун туман халқ таълими бўлими мулозими тасдиқлаб, деди:\n- Ҳокимият ўқитувчилардан ноқонуний қилиб 290 миллион ушлаб қолган. Ваҳоланки, икки кунлик иш ҳақи ҳисобига 158 миллион бўлиши керак эди! Бош прокуратурага, Меҳнат инспекциясига чиқиб ётибди ўқитувчилар. Ушлаб қолинган пул ҳар бир ўқитувчининг 3-5 кунлик иш ҳақига тўғри келаяпти.\nСуҳбатдош ўқитувчилари кўп бўлган катта мактаблардан 3 кунлик, кичикроқларидан эса, 5 кунлик иш ҳақи ундирилиши ҳисобига вилоятдан келиб тушган буйруқ бажарилганини билдирди.\n- Лекин 2 кунлик иш ҳақи ушланиши ўрнига улар туманнинг режасини бажариш учун “халқ таълимида катта бюджет суммаси айланади”, деб бор оғирликни ўқитувчиларга юклаб қўйди. Билмадим, бошқа ташкилотлар ҳисобига режани бажартира олмаганми – таълимга икки баробар режа бўйнига қўйилди, 290 миллион сўм! Энг осон йўли шу. Ҳали ўқитувчиларнинг 50 фоизи билмайди буни, билса жанжални кўрасиз! Одамларни норози қилиш яхшиликка олиб келмайди.\nХалқ таълими бўлимининг исми маълум сабабларга кўра сир қолишини сўраган ходими ўқитувчилар прокуратура ва бошқа назорат идораларига ҳам ариза билан чиқаётгани, аммо у ерда бу хатларга тегишли жавоб ололмаётганини айтди:\n- Улар бетарафлик сақлаяпти – ўзини билмаганга олиб ўтирибди.\nҲокимият: Ўқитувчилардан фақат 2 кунлик ҳашар пули олинган!\nОзодлик ўқитувчилардан 17-18 август кунлари йиғилган икки кунлик маблағ Ўзбекистон “Маҳалла” хайрия жамоат фонди ҳисобига ўтказилиши керак бўлганини аниқлади.\nБироқ, Бойсун туман ҳокимлиги бухгалтерияси бошлиғи Шуҳрат Тошбоев ўқитувчилар айтган гапларни инкор этишга уринди:\n- Асоссиз бу гаплар! Йўқ, ундай гап бўлмаган. Бир кунлик ҳашарга ўтказилган – 4-5 кунлик дегани бўлмаган гап! Бўрттирворишган, бўлгани ҳам йўқ ундай ҳолат. Фактсиз гаплар. Хайрия ҳашари бўлганидан кейин ходимнинг ихтиёри билан “Маҳалла” жамғармасига кетади пул. Бизга пул топшириш бўйича режа ҳам қўйилмаган – бир кунда қанча бўлса, шу.\nЎқитувчилар иддаоларига Бойсун туман ҳокимининг Ёшлар сиёсати, ижтимоий ривожлантириш, маънавий-маърифий ишлар бўйича ўринбосари Алишер Нормаматов ҳам жавоб берди:\n- Ўқитувчиларнинг иш ҳақидан ҳақиқатан икки кунлик иш ҳақи ўтказилган эди, у қонуний. Мен ўзим назорат қилганман ва уни исботлаб ҳам бераман: тумандаги ўқитувчилар ва уларнинг иш ҳақларидан келиб чиқиб олинган. Ҳеч ким уни ноқонуний қила олмайди, ҳаққи ҳам йўқ! Туман ҳокимлиги назоратидаги жараён. Ҳозирги кунгача жамғармага пул ўтказиш бўйича планни бажарганимиз ҳам йўқ. Мана қўлимда туман бўйича тушган пулнинг схемаси турибди. 159 миллион деган нарсани туман статистика бўлими ва “Маҳалла” фондининг ўзлари шунчаки хомаки режасини тузишиб чиқишган. Бу туман, вилоят, республикада маҳаллаларни ижтимоий-иқтисодий ривожлантиришга, ободонлаштиришга кетадиган пулдир, деди туман ҳокими муовини.\nҲоким ўринбосари "Маҳалла" хайрия жамғармасига пул ўтказиш мажбурийдир, деган фикрни уқтиришга уринди. Бироқ, Ўзбекистон Бош вазирининг 2019 йил, 10 августдаги 672-Ф-сонли қарорида Умумхалқ хайрия ҳашари вазирликлар, идоралар ва бошқа ташкилотларда меҳнат қилаётган ходимларнинг "ихтиёрий маблағлари" ва "ўз ташаббусига кўра ўтказилиши" белгилаб қўйилганини кўриш мумкин.\nҲоким ўринбосари Бойсун туман ўқитувчиларидан олинган маблағлар масаласида яна бир бор “Маҳалла” жамғармаси бухгалтерлари билан суҳбатлашиб кўришини ва натижаларни эълон қилишини билдирди.\nАйни дамда, 8-9 сентябрь кунлари маош олган ўқитувчилар Озодликка огоҳлантиришсиз кесиб олинган маошларини қўлга олганини маълум қилишди.\nЎзбекистонда 15 августдан 30 августгача ободонлаштириш ва тозалик ойлиги ўтказилган эди.\nАдлия вазирлигининг билдиришича, вазирлар Маҳкамаси бу борада 10 август куни фармойиш берганди.\nФармойишга асосан 17−18 август кунлари умумхалқ хайрия ҳашари ўтказилди.


Бизнес ва тадбиркорлик олий мактаби ташкил этилди\nТаълим 30 июл 2020 217\nБу ҳақда “Бизнес ва тадбиркорлик олий мактаби фаолиятини ташкил этиш чора-тадбирлари тўғрисида”ги Ҳукумат қарори (460-сон, 30.07.2020 йил) қабул қилинди.\nПрезидентимизнинг 2020 йил 26 мартдаги “Иқтисодиётни ривожлантириш ва камбағалликни қисқартиришга оид давлат сиёсатини тубдан янгилаш чора-тадбирлари тўғрисида”ги фармони асосида\nАбу Райҳон Беруний номидаги Бизнес ва бошқарув республика олий мактаби ҳамда Савдо саноат палатаси ҳузуридаги Тадбиркорлик фаолияти асосларини ўқитиш республика маркази Иқтисодий тараққиёт ва камбағалликни қисқартириш вазирлигига ўтказилди ва уларнинг негизида Бизнес ва тадбиркорлик олий мактаби ташкил этилди.\nОлий мактабнинг вазифалари қандай?\nКичик бизнес ва тадбиркорлик, рақамли иқтисодиёт, менежмент каби талаб юқори бўлган йўналишлар бўйича магистрлар, илмий ва илмий-педагог кадрлар тайёрлаш;\nИқтисодиётда эркин рақобат муҳитини шакллантириш, молия бозорларида монопол мавқега эга корхоналарга қўлланилган имтиёз ва преференциялар самарадорлигини баҳолаб бориш ва тегишли масалалар бўйича ўқув курсларини ташкил этиш;\nОилавий тадбиркорлик дастурлари орқали кредит олишни мўлжаллаган аҳоли қатламлари учун қисқа муддатли ўқитишни ташкил этиш ва бошқалар.\nИқтисодий тараққиёт вазирлиги Олий мактабнинг муассиси этиб белгиланди.\nМазкур қарор билан, шунингдек:\n- Бизнес ва тадбиркорлик олий мактабининг тузилмаси;\n- Олий мактабнинг ҳудудий филиаллари намунавий тузилмаси;\n- Олий мактабнинг Васийлик кенгаши таркиби тасдиқланди.\nОлий мактабга Иқтисодий тараққиёт вазирлиги билан келишган ҳолда 2020/2021 ўқув йилидан бошлаб вазирликлар, идоралар ва тадбиркорлик субъектларининг эҳтиёжлари ва стратегик ривожланинишидан келиб чиққан ҳолда соҳавий хорижий таълим муассасалари билан ҳамкорликда қўшма “икки диплом” (double degree) модели асосида магистратура мутахассисликлари бўйича ўқишни ташкил этиш ҳуқуқи берилди.